Μια Ανάγνωση Αγάπης Η απόσταση μεταξύ V και W Αντικείμενα Διασποράς - ΠΕΡΙΟΔΙΚΟ SOUTH Issue #9 [documenta 14 #4] - documenta 14\nYael Davids, To the Barbarian (2017), ποίημα της Else Lasker-Schüler (1911) ραμμένο στο χέρι με μαλλιά της καλλιτέχνιδας σε χαρτί A4, 29,7 × 21 εκ. Όλα τα έργα λεπτομέρειες από το A Reading That Loves—A Physical Act (2017)\nΤο μικρό μας σπίτι στο κιμπούτς. Μια στενή ξύλινη πόρτα με ένα μικρό παράθυρο από πάνω της, να χωρίζει την κουζίνα από την τουαλέτα.\nΤη μέρα που έσπασε αυτό το μικρό παράθυρο ο πατέρας μου σήκωσε ψηλά στον αέρα τη μεγάλη μου αδερφή, έτσι ώστε το κεφάλι της πρόβαλε στην άλλη μεριά μέσα από το ξύλινο κάδρο του παραθύρου – το πρόσωπό της έμοιαζε να περιεργάζεται τη μητέρα μου που ήταν στην τουαλέτα. Η μητέρα μου του φώναζε να σταματήσει, αλλά ο πατέρας μου, που διασκέδαζε μ’ αυτό το παιχνίδι, συνέχιζε να προβάλλει το κεφάλι της αδερφής μου μέσα από το άδειο κάδρο. Τότε ξαφνικά χίμηξε έξω από την τουαλέτα η μητέρα μου, η οργή της, η απόσταση της οργής της, αμέτρητη. Φωνάζοντας και ουρλιάζοντας στον πατέρα μου, άρχισε να πετάει ένα ένα τα πιάτα στο πάτωμα. Τα πιάτα έσπαζαν με εκκωφαντικό θόρυβο, το πάτωμα γέμισε με γυάλινα θραύσματα, και η μεγάλη μου αδερφή κι εγώ είχαμε τρομάξει τόσο πολύ που ξεσπάσαμε σε γοερά κλάματα.\nΈνα αγεφύρωτο χάσμα είχε ανοίξει ανάμεσα στην ιδιοσυγκρασία του πατέρα μου και της μητέρας μου.\nΜια χειρονομία μέσα στον χώρο.\nΩς παιδί φοβόμουν την οργή της μητέρας μου και το μήνυμα που αυτή έκρυβε μέσα της. Αργότερα θα με απασχολούσε η φύση αυτής της οργής. Μιας οργής που διαπερνά τις γενιές. Η οργή της μητέρας μου δεν ήταν μόνο δική της. Ήταν μια έμφυλη οργή, μια φυλετική οργή και, κάποιες φορές, μια ερωτική οργή.\nΣφραγισμένες μνήμες που γίνονται πόνος. Ένα σώμα προορισμένο να μιλά και να οδύρεται για τους άλλους. Προορισμένο να μεταβιβάσει αυτόν τον οδυρμό, αυτές τις αναμνήσεις, τις πληγές και τις ιστορίες σε άλλα σώματα.\nΜε απασχολεί εδώ και κάμποσο καιρό η ιδέα της εγγύτητας και της απόστασης. Δεν μπορώ να σταματήσω να εστιάζω στην ανυπολόγιστη απόσταση που κρύβεται μέσα σ’ αυτό που παρουσιάζεται ως εγγύτητα και στην επίδραση που έχουν τέτοιες κρυμμένες αποστάσεις. Ας σκεφτεί κανείς, για παράδειγμα, την απόσταση ανάμεσα στη Ραμάλα και στην Ιερουσαλήμ. Στον χάρτη φαίνεται σαν μια διαδρομή που διαρκεί είκοσι λεπτά με το αυτοκίνητο. Στην πραγματικότητα η απόσταση μπορεί να είναι πολύ μεγαλύτερη. Για έναν Παλαιστίνιο πολίτη θα πρέπει να συνυπολογιστούν τα πολλά σημεία ελέγχου, οι αιτήσεις για την άδεια εισόδου, μαζί με πολλά άλλα εμπόδια που πρέπει να ξεπεραστούν. Αποστάσεις αυτού του είδους δεν αποτελούν γεωγραφικές αποστάσεις, καθώς δεν μπορούν να μετρηθούν σε χιλιόμετρα, αλλά σε ενέργεια και συναισθήματα όπως άγχος, αγωνία και ταπείνωση, και σε ουσίες όπως χρόνος, ιδρώτας και δάκρυα.\nΤο Ισραήλ έχει δημιουργήσει ένα καθεστώς όπου μοιάζουν μακρινοί ακόμα και προορισμοί που δεν είναι. Το ταξίδι βιώνεται ως εμπειρία εγκλεισμού και περίφραξης. Τα εμπόδια στη μετακίνηση αποτελούν εργαλείο ελέγχου, μέσο καταστροφής και εξάντλησης των Παλαιστινίων στους οποίους δεν επιτρέπεται να μετακινούνται με φυσιολογικό τρόπο. Η μετακίνηση εμπεριέχει ένα μονοπάτι προς την κανονικότητα αλλά και προς την ψυχική υγεία. Όταν περιορίζεται η κινητικότητα, η μετακίνηση βιώνεται ως αρνητικό συναίσθημα. Ο εξαναγκασμός πληθυσμών να διασχίσουν μακρινές αποστάσεις εν μέσω δυσχερών συνθηκών αποτελεί συνηθισμένη πολιτική ή στρατιωτική τακτική. Οι αποκαλούμενες πορείες θανάτου είναι χαρακτηριστικό παράδειγμα αυτής της τακτικής. Στις πορείες αυτές ο προορισμός βρίσκεται σε πολύ μακρινή απόσταση η οποία είναι αδύνατον να καλυφθεί από το ανθρώπινο σώμα, είναι αδύνατον να καλυφθεί με τα πόδια.\nΤο Ισραήλ έχει δημιουργήσει δύο ειδών δρόμους στη Δυτική Όχθη. Ο ένας είναι αποκλειστικά για τους Ισραηλινούς πολίτες –η διαδρομή του απαρτχάιντ– στους οποίους παρέχεται ένα εκλεπτυσμένο δίκτυο αυτοκινητοδρόμων που έχει κατασκευαστεί πάνω από το έδαφος και εκτείνεται απευθείας από το Α στο Β. Από κάτω, στο έδαφος –για τους Παλαιστίνιους– λειτουργεί ένα τερατώδες, πολύπλοκο δίκτυο σκονισμένων, μη ασφαλτοστρωμένων δρόμων μέσω των οποίων είναι αδύνατο να κινηθείς απευθείας από το Α στο Β. Εδώ η ιδέα της ορατότητας και της προσβασιμότητας συνδέεται ξεκάθαρα με την εξουσία. Το ένα οδικό δίκτυο είναι ορατό από μακριά, στον αέρα, εκπέμποντας από ψηλά τον έλεγχο που ασκεί στα σκιερά μονοπάτια που βρίσκονται από κάτω.\nΣτο Πανεπιστήμιο του Παρισιού ηγήθηκα μιας ομάδας ανάγνωσης. Μια εκ των συμμετεχόντων στην ομάδα, η Farida Gillot, θυμήθηκε την ανάγνωσή μας στο έργο του Édouard Glissant όταν με άκουσε να περιγράφω αυτούς τους δύο τύπους δρόμων της Δυτικής Όχθης – ο ένας καινούριος, καθαρός, εναέριος και ο άλλος από κάτω, γεμάτος παρακάμψεις και βρόμικος. Αυτού του είδους η υποδομή θύμισε στη Farida την περιγραφή από τον Glissant της αβύσσου που άνοιξε για τους γηγενείς Αφρικανούς κατά το πέρασμά τους στην Αμερική. Με προορισμό ένα μέρος πέρα μακριά διέσχισαν με τα δουλεμπορικά πλοία έναν αχανή και βαθύ ωκεανό – εκείνα τα υγρά χάσματα, εκείνη την άβυσσο.\nΟ Glissant περιγράφει ένα είδος ταξιδιού το οποίο βιώνεται ως βάθος μάλλον παρά ως απόσταση. Το σχήμα των δουλεμπορικών πλοίων με τα τεράστια «υπογάστρια» – πελώρια κοντέινερ που ήταν εντελώς ανοίκεια στους γηγενείς Αφρικανούς που παγιδεύτηκαν και μεταφέρθηκαν εντός τους. Γράφει ο Glissant: «Στην αρχή είναι ο καιρός που βρίσκεσαι πεσμένος στην κοιλιά του σκάφους. […] Η κοιλιά αυτού του σκάφους όμως σε διαλύει, σε σπρώχνει επιτακτικά σ’ έναν μη κόσμο από τον οποίο απελπισμένα θες να διαφύγεις. Αυτό το καράβι είναι μια μήτρα, μια αβυσσαλέα μήτρα. […] Αυτό το καράβι: έγκυος με τόσους νεκρούς και μελλοθάνατους».\nΜια άλλη άβυσσος είναι αυτή του αχανούς βάθους της θάλασσας, του βάθους που βίωναν οι σκλάβοι όταν τους πέταγαν στο νερό δεμένους με βαρίδια και αλυσίδες για να ελαφρύνει το φορτίο του πλοίου όποτε αυτό κρινόταν απαραίτητο.\nΟ Glissant προσδίδει διαφορετικά χρώματα και αποχρώσεις στην άβυσσο:\n«η κόκκινη περιδίνηση στα στηρίγματα του καταστρώματος»\n«ο μαύρος ήλιος στον ορίζοντα, ίλιγγος»\n«το πράσινο μεγαλείο της θάλασσας»\n«ένα χλωμό μουρμουρητό»\n«η βιολετιά κοιλιά στα βάθη του ωκεανού»\n«οι γαλάζιες σαβάνες της μνήμης ή της φαντασίας»\n«ο λευκός άνεμος της αβύσσου»\nΣτο ντοκιμαντέρ Fuocoammare (Φωτιά στη θάλασσα, 2016) που σκηνοθέτησε ο Gianfranco Rosi, ο πρωταγωνιστής, ο γιατρός Pietro Bartolo, κοιτάζει στο κομπιούτερ του και δείχνει μια εικόνα ενός σκουριασμένου σκάφους στη θάλασσα γεμάτου με (αυτούς που έχουμε μάθει πλέον να αναγνωρίζουμε ως) πρόσφυγες.1 Ο Bartolo αφηγείται:\nΉταν 840 πάνω στο σκάφος. Υπήρχαν αυτοί που ανήκαν στην πρώτη θέση. Αυτοί ήταν έξω. Είχαν πληρώσει 1.500 δολάρια. Μετά ήταν οι επιβάτες της δεύτερης θέσης. Εδώ στη μέση. Αυτοί είχαν πληρώσει 1.000 δολάρια. Τότε δεν τα γνώριζα αυτά. Κάτω στα αμπάρια ήταν τόσο πολλοί. Αυτοί είχαν πληρώσει 800 δολάρια. Ανήκαν στην τρίτη θέση. Όταν τους έβγαλα στη στεριά έμοιαζαν χωρίς τέλος. Χωρίς τέλος. Εκατοντάδες γυναίκες και παιδιά σε κακό χάλι. Ειδικά όσοι βρίσκονταν κάτω στα αμπάρια ήταν σε πολύ κακό χάλι. Ήταν εντελώς αφυδατωμένοι. Υποσιτισμένοι. Εξουθενωμένοι. Πήγα 68 από αυτούς στα επείγοντα. Ήταν σε κακό χάλι. Εδώ βλέπουμε ένα αγόρι γεμάτο εγκαύματα. Είναι πολύ νέος – 14, 15 το πολύ. Πολλά τέτοια περιστατικά. Πρόκειται για χημικά εγκαύματα. Από τα καύσιμα. Τους βάζουν σε κάτι καΐκια και κατά τη διάρκεια του ταξιδιού αναγκάζονται να ξαναγεμίζουν τα μπιτόνια με καύσιμα. Τα καύσιμα χύνονται στο κατάστρωμα και ανακατεύονται με θαλασσινό νερό που μετά μουλιάζει τα ρούχα, κι αυτό το μείγμα είναι εξαιρετικά επιβλαβές. Προκαλεί αυτά τα εγκαύματα που μας δυσκολεύουν τόσο να τα περιποιηθούμε, θέλουν πολλή δουλειά, και αφήνουν σημάδια που μπορεί να είναι μοιραία. Να εκεί, φαίνονται. Είναι καθήκον κάθε ανθρώπου. Αν είσαι άνθρωπος. Να βοηθήσεις αυτούς τους ανθρώπους. Όποτε το καταφέρνουμε είμαστε ευτυχείς. Υπάρχουν φορές όμως που δυστυχώς είναι αδύνατον. Έχω γίνει μάρτυρας φριχτών περιστατικών: νεκρά κορμιά, παιδιά. Σε τέτοιες περιπτώσεις είμαι αναγκασμένος να κάνω αυτό που μισώ περισσότερο: να εξετάζω τα πτώματα. Το έχω κάνει τόσες φορές. Ίσως πιο πολλές απ’ όσες μπορώ ν’ αντέξω. Πολλοί από τους συναδέλφους μου μου λένε: «Έχεις δει τόσο πολλά… έχεις συνηθίσει πια». Δεν είναι αλήθεια. Πώς να συνηθίσεις το θέαμα νεκρών παιδιών ή εγκύων; Γυναικών που γέννησαν σε βάρκες που βυθίζονταν. Με τους ομφάλιους λώρους να κρέμονται από το σώμα τους. Τους βάζεις σε σακούλες. Φέρετρα. Πρέπει να πάρεις και δείγματα. Να κόψεις ένα δάχτυλο ή ένα πλευρό. Να κόψεις το αυτί ενός παιδιού. Μετά θάνατον. Άλλη μια φρίκη. Πρέπει όμως να γίνει. Οπότε κι εγώ το κάνω. Όλα αυτά σου προκαλούν οργή. Σε αφήνουν με ένα κενό στα σωθικά. Μια τρύπα. Σε κάνει να αναλογίζεσαι. Να τους ονειρεύεσαι. Είναι κάτι εφιάλτες που τους ζω ξανά… και ξανά.\nΚάποιες γεωγραφικές αποστάσεις πλησιάζουν το άπειρο, γίνονται χάσμα ή άβυσσος στη συναίσθηση κάποιου όταν συνειδητοποιεί τους τρόπους με τους οποίους το πολιτικό καθορίζει το προσωπικό.\nΤο σιωνιστικό σχέδιο βασιζόταν στο δικαίωμα της επιστροφής–\nΤης επιστροφής στην προγονική γη, της επιστροφής στην ιστορία, της επιστροφής στις ρίζες, της επιστροφής στη μοναδικότητα, της επιστροφής στην αυτονομία. Αυτό το κίνημα προήλθε από διαφορετικές γεωγραφικές αφετηρίες για να κυλήσει προς έναν συγκεκριμένο προορισμό: την Παλαιστίνη. Ένα βέλος χτυπά έναν καθρέφτη και του ραγίζει την επιφάνεια. Η Παλαιστίνη ήταν ραγισμένη, οι πολίτες της εκδιώχτηκαν, σκορπίστηκαν σε καταυλισμούς. Μια αντίστροφή κίνηση του σιωνιστικού σχεδίου – ενώ οι σιωνιστές επέστρεψαν για να εγκατασταθούν στα συγκεκριμένα εδάφη, βαθμιαία εξεδίωξαν τους άλλους, απελαύνοντας, εκτοπίζοντας, σκορπίζοντας.\nΣημαίνοντα παροδικότητας. Στην πραγματικότητα αποτελούν προκαθορισμένους τόπους, σφραγισμένους μακριά από τα μάτια μας. Οι περισσότεροι από τους Παλαιστίνιους κατοίκους των αναρίθμητων προσφυγικών καταυλισμών στους οποίους έχουν εκτοπιστεί ζουν κάτω από δύσκολες συνθήκες, αποστερημένοι από τα στοιχειώδη πολιτικά και ανθρώπινα δικαιώματα. Έγκλειστοι όλοι μαζί.\nΑν σε ξεχάσω, Ιερουσαλήμ,\nνα ξεχάσω το δεξί μου χέρι,\nνα κολλήσει η γλώσσα μου στον ουρανίσκο,\nαν πια δε σε θυμάμαι\nΗ καταστροφή του αρχαίου ιουδαϊκού κράτους συνδέεται με την καταστροφή του ναού της Ιερουσαλήμ, γεγονός που σηματοδοτεί την πρώτη τραυματική εξορία των Εβραίων στη Βαβυλωνία (μεταξύ 6ου και 5ου αιώνα π.Χ.). Ήταν σημαντική η βιβλική λογοτεχνία που αναπτύχθηκε κατά την περίοδο εκείνης της εξορίας και εκφράζει ένα διαρκές μοιρολόγι ανακατεμένο με την επιθυμία για εκδίκηση, μεταμέλεια και μια λαχτάρα για συμφιλίωση με τον Θεό και για επιστροφή στη γη των Ιουδαίων, μετουσιώνοντας τη γη αυτή σε αγαπημένο υποκείμενο, σε αντικείμενο πόθου.\nΑυτή η βιβλική λογοτεχνία τεκμηριώνει μια συγκεκριμένη τάση του ιουδαϊσμού η οποία αργότερα στήριξε τον σιωνισμό και το δικαίωμα της επιστροφής.2 Αυτή η επιστροφή στη Σιών συνεπάγεται την αντίληψη της γης ως οχήματος για τον πληθυσμό και του έθνους-κράτους ως όλου – αντίληψη η οποία δικαιολογεί την ερμητική ιδέα των συνόρων και των κεκτημένων εδαφών και, συγχρόνως, το δικαίωμα «να πάρουμε πίσω» τη γη που ήταν μέρος αυτής της ολότητας.3\nΚινητή περιουσία – ένα αντικείμενο υλικής ατομικής ιδιοκτησίας που δεν συνδέεται με τη γη. Στα εβραϊκά ο αντίστοιχος όρος είναι metaltelim, λέξη που προέρχεται από το ρήμα tiltel, που σημαίνει μετακινώ ή ανακινώ. Μια λέξη που φέρει έναν μεταλλικό ήχο τρέμουλου και δόνησης.\nΑντικείμενο – στα εβραϊκά είναι chefets και προέρχεται από το ρήμα chafatz, που σημαίνει να θέλεις ή να ποθείς.\nΠράγμα, αντικείμενο – στα εβραϊκά είναι etzem, συνώνυμο της λέξης «οστό». Το etzem, το κόκαλο, αποτελεί την ουσία, τη σκληρή υλική υπόσταση του σώματος, τη δομή του. Σύμφωνα με τον λόγο της Καμπάλα, μπορεί να οριστεί και ως ύλη, μορφή ύλης και αφηρημένη μορφή.\nΕδώ συναντάμε την αντίληψη ότι οι επιφοιτήσεις, οι ουράνιοι σπινθήρες, μπορούν να εμφανιστούν στον υλικό κόσμο με τη μορφή της γλώσσας.\nΠιστεύω ότι ένα άλλο στοιχείο της πολυσύνθετης υφής του υλικού κόσμου έχει να κάνει με τη βιβλική εντολή «Ου ποιήσεις σεαυτώ είδωλον». Θυμάμαι την έντονη αίσθηση απογοήτευσης που βίωνα παιδί όταν περιδιάβαινα το εβραϊκό τμήμα ενός μουσείου ή όταν επισκεπτόμουν αμιγώς εβραϊκά μουσεία: όλο αντικείμενα και καθόλου πολύχρωμοι πίνακες ή γλυπτά. Αργότερα έμαθα να εκτιμώ την αφαιρετική σκέψη καθώς και την επιμέλεια και την ακρίβεια που συνόδευε τη διακόσμηση αντικειμένων. Ως παιδί επίσης βίωσα και μια παρόμοια απογοήτευση σχετικά με τη στεγνή και πεζή εβραϊκή παράδοση της κατάθεσης πετρών στους τάφους. Θυμάμαι την έντονη αίσθηση διαφώτισης που ένιωσα όταν μου εξήγησε η μητέρα μου ότι ο λόγος που κάποιος αφήνει πέτρες στους τάφους, αντί για λουλούδια, είναι επειδή οι πέτρες ανήκουν στον άψυχο κόσμο (Olam Ha Atzamim). Οι πέτρες αφήνουν τους νεκρούς στην ησυχία τους, ενώ τα λουλούδια τούς καλούν πίσω στη ζωή.\nΥπάρχουν ποικίλες λέξεις για την έννοια του αντικειμένου στα εβραϊκά, οι οποίες υπερβαίνουν την ιδέα του τεχνουργήματος και μπορεί να σημαίνουν κίνηση, επιθυμία, ουσία και διαφώτιση.\nΤο 2015, η Εθνική Βιβλιοθήκη του Ισραήλ κέρδισε μια μακροχρόνια δικαστική μάχη (είχε διαρκέσει τριάντα εννέα χρόνια) ενάντια στις δύο κόρες της Esther Hoffe. Η διένεξη είχε να κάνει με μια σειρά από κούτες οι οποίες περιείχαν πρωτότυπα χειρόγραφα και προσχέδια των έργων του Franz Kafka. O Kafka είχε παραδώσει τα γραπτά του (εκδομένα και μη) στον Max Brod, με σαφή εντολή αυτά να καταστραφούν με τον θάνατό του.\nΟ Brod δεν τίμησε την επιθυμία του Kafka και εξέδωσε μέρος του έργου του. Το 1939 ο Brod διέφυγε από την υπό ναζιστική κατοχή Πράγα με προορισμό την Παλαιστίνη. Παρότι πολλά από τα χειρόγραφα που είχε υπό την κηδεμονία του δόθηκαν στη Βιβλιοθήκη Bodleian της Οξφόρδης, ο Brod διατήρησε αρκετά στην κατοχή του μέχρι και τον θάνατό του το 1968. Πριν πεθάνει άφησε τα πρωτότυπα έργα στη γραμματέα και κατά πάσα πιθανότητα ερωμένη του, την Esther Hoffe. Η Esther κράτησε και φύλαξε τα πιο πολλά από τα χειρόγραφα του Kafka ως τον θάνατό της, εκτός από το χειρόγραφο της Δίκης, το οποίο πούλησε αντί του ποσού των δύο εκατομμυρίων δολαρίων. Εκείνη την εποχή είχε καταστεί ήδη προφανές ότι μπορούσε κανείς να βγάλει πολλά λεφτά από τον Kafka. Μετά τον θάνατο της Esther Hoffe οι κόρες της, Eva και Ruth, οι οποίες είχαν κληρονομήσει τα υπόλοιπα γραπτά του Kafka, έθεσαν προς πώληση τα έργα, υποστηρίζοντας ότι η αξία των χειρογράφων θα έπρεπε να καθοριστεί κυριολεκτικά από το βάρος τους – από το πόσο ζύγιζαν δηλαδή. Όπως δήλωσε ένας από τους δικηγόρους που εκπροσωπούσαν τις δικαιούχους της περιουσίας της Hoffe: «Αν φτάσουμε σε συμφωνία, το υλικό μπορεί να πωληθεί ως μια οντότητα, σε ένα πακέτο. Θα πωληθεί ανάλογα με το βάρος του… Αν έχουμε δηλαδή ένα κιλό χαρτιά εδώ, θα πρέπει ο πλειοδότης να έρθει και να τα μετρήσει και να δει το περιεχόμενο».\nΈτσι ο Kafka –μέσω των γραπτών του– μετατράπηκε σε αντικείμενο διαπραγμάτευσης και το έργο του σε ένα είδος κινητής περιουσίας. Στη δίκη εμφανίστηκαν δύο πλευρές που διεκδικούσαν την κυριότητα του έργου του, είτε με την επίκληση ενός αναφαίρετου δικαιώματος σ’ αυτό, όπως η Εθνική Βιβλιοθήκη του Ισραήλ, είτε προσφέροντας χρήματα για να το αγοράσουν, όπως το Γερμανικό Αρχείο Λογοτεχνίας. Σύμφωνα με την επιχειρηματολογία της Εθνικής Βιβλιοθήκης του Ισραήλ, τα γραπτά του Kafka δεν αποτελούσαν εμπορεύσιμο προϊόν αλλά «δημόσιο αγαθό» το οποίο ανήκε στον εβραϊκό λαό – ο Kafka ήταν κατ’ αρχάς Εβραίος συγγραφέας και τα γραπτά του αποτελούσαν πολιτιστικά περιουσιακά στοιχεία των Εβραίων. Αυτό που έχει ενδιαφέρον να τονιστεί εδώ είναι η εικασία ότι το Κράτος του Ισραήλ αντιπροσωπεύει τους Εβραίους απανταχού της Γης. Μια τέτοια δήλωση παραβλέπει τον διαχωρισμό ανάμεσα στους Εβραίους που είναι σιωνιστές και σ’ αυτούς που δεν είναι, όπως οι Εβραίοι της διασποράς. Σηματοδοτεί τη σιωνιστική αντίληψη ότι το Galut [το καθεστώς ξεριζωμού και υποδούλωσης των Εβραίων] αποτελεί μια συνθήκη εξορίας και απόγνωσης που μπορεί να αντιστραφεί μόνο με την επιστροφή στο Ισραήλ. Όμως ο σιωνισμός σφάλλει θεωρώντας ότι η εξορία μπορεί να ξεπεραστεί μόνο με την επίκληση του Νόμου της Επιστροφής.\nΤο Γερμανικό Αρχείο Λογοτεχνίας, με έδρα τη γερμανική κωμόπολη του Μάρμπαχ, αντέτεινε ότι ο Kafka ανήκει στη γερμανική λογοτεχνική παράδοση και συγκεκριμένα στη γερμανική γλώσσα. Φαίνεται ότι εν προκειμένω οι Γερμανοί θεώρησαν ότι η γλώσσα υπερβαίνει κατά πολύ ως τάξη μεγέθους την υπηκοότητα – με άλλα λόγια, έθεσαν εθνικιστικό πρόσημο στην ίδια τη γερμανική γλώσσα. Το επιχείρημα αυτό στόχο είχε να απαλείψει εντελώς τη σημασία της πολυγλωσσίας στα γραπτά του Kafka. Κάποιοι μελετητές θεώρησαν ότι το Μάρμπαχ θα αποτελούσε το ιδανικό σπίτι για τα γραπτά του Kafka, από τη στιγμή που η βιβλιοθήκη του Αρχείου φιλοξενεί ήδη τη μεγαλύτερη συλλογή χειρογράφων του συγγραφέα στον κόσμο. Ο Philip Roth πάντως περιέγραψε τη γερμανική αξίωση για τα γραπτά του Kafka ως «ακόμα μια γλαφυρή καφκική ειρωνεία […] που διαπράχθηκε εις βάρος της δυτικής κουλτούρας του 20ού αιώνα», παρατηρώντας ότι ο Kafka όχι μόνο δεν ήταν Γερμανός, αλλά και πως οι τρεις αδερφές του αφανίστηκαν σε ναζιστικά στρατόπεδα συγκέντρωσης.\nΕπηρεασμένος από την ανάγνωση και το κείμενο της Judith Butler για τη Δίκη, αυτό που κυρίως με απασχολεί εδώ είναι οι απόψεις του Kafka σχετικά με τον σιωνισμό αλλά και η συνολική οπτική του σχετικά με το πώς έφτανε ή πώς δεν κατόρθωνε να φτάσει σε έναν συγκεκριμένο προορισμό μέσω των γραπτών του. Αναλύοντας το έργο του Kafka, η Butler θέτει το εξής ερώτημα: «Τι θα σήμαινε η απελευθέρωση από τις χωροχρονικές συνθήκες του “εδώˮ; […] Τα ταξίδια του Kafka είναι προς το άπειρο, μια χειρονομία προς έναν άλλο κόσμο». Χειρονομία, συνεχίζει η Butler, «είναι ο όρος που χρησιμοποιούν ο Benjamin και ο Adorno για να μιλήσουν για αυτές τις ακίνητες στιγμές, αυτές τις εκφράσεις που δεν είναι ακριβώς πράξεις, και παγώνουν ή στερεοποιούνται μέσα στη ματαιωμένη και ατελή συνθήκη τους […] μια χειρονομία έχει στόχο να ανοίξει κάποιον ορίζοντα, δεν υπάρχει όμως πραγματική αναχώρηση και σίγουρα δεν υπάρχει πραγματική άφιξη».\nΤο έργο του Kafka εκφράζει μια ποιητική της μη άφιξης. Η Butler καταλήγει ότι τα γραπτά του Kafka ανοίγουν μια απόσταση μεταξύ του ενός μέρους και του άλλου η οποία προσεγγίζει το άπειρο – και συνεπώς συνιστούν μια μη σιωνιστική θεολογική χειρονομία.\nΌσον αφορά το Ισραήλ, το γεγονός ότι ο Brod ήταν σιωνιστής έχει πολύ μεγαλύτερη αξία από το ότι ο Kafka –ο οποίος δεν επισκέφτηκε ποτέ την Παλαιστίνη ούτε και σχεδίαζε ποτέ ένα τέτοιο ταξίδι– δεν ήταν. Δεν υπάρχει αμφιβολία ότι για τον Kafka ήταν σημαντική η εβραϊκή του ιδιότητα, αυτό όμως σίγουρα δεν συνεπάγεται κάποιου είδους σταθερή σιωνιστική οπτική. Για μένα, το γράψιμο του Kafka είναι μια επιβεβαίωση της εύθραυστης φύσης τού να είσαι σε ένα μέρος που δεν αποτελεί οριοθετημένη επικράτεια. Στα περισσότερα έργα του Kafka τα μηνύματα δεν φτάνουν στον προορισμό τους, οι εντολές παρεξηγούνται και οι στόχοι δεν επιτυγχάνονται ποτέ. Ο Kafka λειτουργεί στο διάστημα ανάμεσα στο ανεκπλήρωτο πεπρωμένο και στην πρόθεση της εκπλήρωσής του. Τα γραπτά του Kafka εκφράζουν το πνεύμα της εξορίας, ακόμα κι από γλωσσολογική οπτική. Αυτή η ιδέα της εισόδου στη γλώσσα από το εξωτερικό της πλαίσιο αναπτύσσεται από τους Deleuze και Guattari στο δοκίμιό τους «Κάφκα: Για μια ελάσσονα λογοτεχνία».\nΠαρ’ όλα αυτά: Εκείνη τη δίκη που διήρκεσε τριάντα εννέα ολόκληρα χρόνια την κέρδισε τελικά η Εθνική Βιβλιοθήκη του Ισραήλ. Ο Kafka ανήκει πλέον στο Κράτος του Ισραήλ. Ο Kafka μετατράπηκε σε αντικείμενο κυριότητας.\nΤα γραπτά του Kafka αποτελούν κεντρικό θέμα συζήτησης στη μνημειώδη αλληλογραφία μεταξύ του Walter Benjamin και του Gershom Scholem. Η αλληλογραφία τους εκφράζει έναν δεσμό ανάμεσα σε δύο εξέχοντες Εβραίους διανοούμενους. Θα ρισκάρω εδώ να την πολιτικοποιήσω τοποθετώντας τη σε ένα αγοραία στεγνό πλαίσιο: Ο ένας –ο Gershom Scholem– ήταν μια σιωνιστική ψυχή που αποδήμησε το 1923 στη Βρετανική Αρμοστεία της Παλαιστίνης. Ο Scholem ήταν κορυφαίος μελετητής της Καμπάλα και της ιουδαϊκής παράδοσης εν γένει καθώς και μια δραστήρια προσωπικότητα τόσο στο Εβραϊκό Πανεπιστήμιο της Ιερουσαλήμ όσο και στην Εθνική Βιβλιοθήκη του Ισραήλ. Ο άλλος –ο Walter Benjamin– είχε την ψυχοσύνθεση του Εβραίου πρόσφυγα, του εξόριστου. Παρά την καταδίωξή του από το εθνικοσοσιαλιστικό καθεστώς, ανέβαλλε διαρκώς το ταξίδι στην Παλαιστίνη. Το μεγαλείο της αλληλογραφίας ανάμεσα σ’ αυτές τις δύο ψυχές έγκειται στην εμπειρία μιας διανοητικής συνομιλίας που εξελίσσεται σε συμπάθεια και αγάπη εν μέσω των πιο σκοτεινών καιρών της κοινής τους πορείας. Η μεγάλη τους αγάπη για τα βιβλία λειτούργησε ως γέφυρα μεταξύ αυτών των δύο τόσο διαφορετικών αντρών και των αντίστοιχων υπαρξιακών τους κόσμων, υπερβαίνοντας τη γεωγραφική και ιδεολογική απόσταση ανάμεσά τους, μια απόσταση που ήταν διαρκώς ρευστή και εξαρτιόταν από την εκάστοτε οδό διαφυγής που αναζητούσε ο Benjamin για να γλιτώσει από τους διώκτες του. Σ’ αυτή τη σχέση τα βιβλία και οι σκέψεις γίνονται εμπειρία, μια εμπειρία συμπάθειας και συμπόνιας – το χτίσιμο μιας γέφυρας.\nΤο λόγιο πάθος και η πνευματική επιθυμία των δύο αυτών διανοητών «συναντώνται» όταν ανταλλάσσουν τις σκέψεις τους για το έργο του Kafka – ανταλλαγή την οποία βρίσκω ιδιαίτερα συγκινητική. Όπως έγραψε ο Benjamin για τον Kafka: «Κανένας άλλος συγγραφέας δεν υπάκουσε τόσο πιστά την εντολή “Ου ποιήσεις σεαυτώ είδωλονˮ». Ο Benjamin αντλούσε δύναμη από τα γραπτά του Kafka, τόσο με μια ιστορική όσο και με μια προσωπική έννοια. Ο Benjamin έβρισκε άσυλο στον Kafka.\nΉταν σαν ο Kafka να μεταμορφώθηκε σε σπίτι, σε μια γη χωρίς εδαφική κυριαρχία, μια γη με απεριόριστο ορίζοντα.\nΜια άλλη συγγραφέας η οποία αναφέρεται εν συντομία από τον Gershom Scholem στην αλληλογραφία του με τον Benjamin, όταν ο πρώτος περιγράφει την καθημερινή ζωή στην Ιερουσαλήμ στο τέλος συνήθως των επιστολών του, είναι η Else Lasker-Schüler:\nΗ καθημερινότητα εδώ (στην Παλαιστίνη) παραμένει ζωηρή και έντονη, χωρίς μεγάλες αλλαγές. Η Else Lasker-Schüler –που θα ταίριαζε καλύτερα σε οποιαδήποτε άλλη χώρα του κόσμου παρά στην πραγματική Ανατολή– είναι εδώ προς το παρόν και, απ’ όσο μπορώ να καταλάβω, βρίσκεται στα όρια της τρέλας. Παρ’ όλα αυτά, παραμένει μια καθηλωτικά χαοτική προσωπικότητα. […] Εκλαμβάνω τα οράματά της ως μυθοπλασία.\nΜε τους πιο φιλικούς χαιρετισμούς, Δικός σου, Gerhard\n… Η πιο πρόσφατη φιλοξενούμενή μας αυτόν τον καιρό στην Παλαιστίνη –όπως ίσως σου έχω γράψει– είναι η Else Lasker-Schüler. Μοιάζει με ερείπιο, πιο πολύ στοιχειωμένη παρά κυριευμένη από την τρέλα.\nΣου εύχομαι τα καλύτερα για σήμερα, Δικός σου, Gerhard4\nΤο 1934 η Else Lasker-Schüler διέφυγε από το Βερολίνο με προορισμό την Παλαιστίνη, για να εγκατασταθεί τελικά στην Ιερουσαλήμ, όπως οι περισσότεροι Γερμανοεβραίοι διανοούμενοι εκείνη την περίοδο. Όπως και πολλοί άλλοι εμιγκρέδες όμως, δεν μπορούσε να προσαρμοστεί στην Εγγύς Ανατολή. Πριν από τον Β’ Παγκόσμιο Πόλεμο η Lasker-Schüler ήταν μια αναγνωρισμένη ποιήτρια. Στην Ιερουσαλήμ όμως κατόρθωνε να επιβιώνει μόνο χάρη στην ελεημοσύνη των φίλων που τη γνώριζαν από λιγότερο χαλεπούς καιρούς στο Βερολίνο.5 Από το 1927 είχε χάσει τον γιο της τον Paul, τον οποίο πενθούσε στα ποιήματά της. Είχε γράψει για την εξορία της:\nΦανταζόμουν μια διαφορετική ύπαρξη στην Ιερουσαλήμ. Νιώθω τόσο βαθιά απογοητευμένη. Η γη παραμένει ίδια: η αρχαία γη, η γη της δημιουργίας. Εγώ όμως βυθίζομαι στον εαυτό μου και θα πεθάνω εδώ από τη θλίψη. Και το παιδί μου αναπαύεται μόνο του για πάντα σ’ ένα κοιμητήριο στο Βερολίνο. Κανείς δεν γνωρίζει τίποτα για τα πάντα, και το μόνο που γνωρίζω εγώ είναι ότι η ζωή πάει χέρι χέρι με τον θάνατο. Και η θέληση να σκεφτώ λογικά είναι τόσο παράλογη. Νιώθω τόσο βαθιά απογοητευμένη.\nΔιαβάζουμε για την εκκεντρική της συμπεριφορά, για την τρέλα της και τη μοναξιά της. Διαβάζουμε για μια εκτοπισμένη φιγούρα – ένα αδέσποτο βιβλίο, μια εξορία στη Σιών. Ένα σώμα απορροφημένο από τον πόνο και την τρέλα του παρελθόντος και του παρόντος.\nΠάντα θα πεθαίνεις ξανά για μένα\nΜε κάθε χρόνο που περνά, παιδί μου,\nΌταν σκορπίζουν τα φύλλα\nΚαι λεπταίνουν τα κλαδιά.\nΜε τα κόκκινα ρόδα\nΓεύτηκες πικρά τον θάνατο,\nΟύτε ένας μαραμένος παλμός\nΔεν σου χαρίστηκε.\nΚι έτσι κλαίω γοερά, για πάντα,\nΤις νύχτες, στην καρδιά μου.\nΑκόμα βγαίνουν σαν αναστεναγμοί από μέσα μου\nΤα νανουρίσματα που σ’ έκλαψαν στο μνήμα.\nΚαι τα μάτια μου δεν κοιτάνε πια\nΤο πράσινο των φύλλων τα πληγώνει.\n–το Αιώνιο όμως ζει μέσα μου–\nΗ αγάπη μου για σένα είναι η εικόνα\nΠου φτιάχνει κανείς για τον Θεό.\nΕίδα επίσης αγγέλους να κλαίνε,\nΣτον άνεμο και στη βροχή.\nΣ’ έναν επουράνιο αέρα.\nΌταν γεμίζει το φεγγάρι\nΜοιάζει με τη ζωή σου, παιδί μου\nΚαι αποστρέφω το βλέμμα\nΌταν η αιθέρια πεταλούδα φτερουγίζει ανέμελη.\nΠοτέ μου δεν προμήνυσα τον θάνατο\n–κρυφοκοιτάζοντάς σε, παιδί μου–\nΚαι αγαπώ τους τοίχους του δωματίου\nΠου έβαψα με το αγορίστικό σου πρόσωπο,\nΤ’ αστέρια τούτο τον μήνα\nΠέφτουν τόσο πολλά σαν ψιχάλες ζωής\nΠέφτουν τόσο βαριά πάνω στην καρδιά μου.\nΗ Else Lasker-Schüler κηδεύτηκε στην Ιερουσαλήμ. Ο τάφος της στο Εβραϊκό Νεκροταφείο του Όρους των Ελαιών ξεχωρίζει σαν μια αποκρουστική ανεξίτηλη πληγή που αφηγείται μια θλιβερή ιστορία ανθρώπου και γης.6 Ο τάφος της συμπιέζεται ανάμεσα σε δύο επιβλητικές ταφόπλακες. Στη μία απ’ αυτές γράφει στα γερμανικά:\nΤον Μάιο του 1948 οι τάφοι αυτοί βεβηλώθηκαν από την Αραβική Λεγεώνα. Τα λείψανα σκορπίστηκαν και οι ταφόπλακες χρησιμοποιήθηκαν για το χτίσιμο δρόμων και στάβλων ώσπου το Όρος των Ελαιών απελευθερώθηκε τον Ιούνιο του 1967 και τα σκορπισμένα οστά συγκεντρώθηκαν σε έναν τάφο.\nΚαι είπε σε μένα: «Γιε του ανθρώπου, μπορούν αυτά τα κόκαλα να αναζήσουν;» Και είπα: «Κύριε Θεέ, εσύ ξέρεις». Και μου είπε: «Προφήτευσε προς αυτά τα κόκαλα, και πες τους: “Τα κόκαλα τα ξερά, ακούστε τον λόγο τού Κυρίουˮ. Έτσι λέει ο Κύριος ο Θεός προς αυτά τα κόκαλα: “Δέστε, εγώ θα βάλω μέσα σε σας πνεύμα, και θα αναζήσετε. Και θα βάλω επάνω σας νεύρα, και θα βάλω επάνω σας σάρκα, και θα σας περισκεπάσω με δέρμα, και θα βάλω σε σας πνεύμα, και θα αναζήσετε, και θα γνωρίσετε ότι εγώ [είμαι] ο Κύριοςˮ».7\nΣε ένα άλλο κεφάλαιο της επιστολογραφίας ανάμεσα στον Benjamin και στον Scholem γίνεται λόγος για τη βιβλιοθήκη του πρώτου και για τις απέλπιδες προσπάθειές του να τη διασώσει. Πράγματι, ένα από τα πιο βασανιστικά απότοκα της φυγής του Benjamin ήταν ότι είχε αναγκαστεί να αφήσει πίσω τα αγαπημένα του βιβλία. O Benjamin ήταν φανατικός αναγνώστης και συλλέκτης βιβλίων και είχε με πολύ κόπο και φροντίδα φτιάξει μια τεράστια προσωπική βιβλιοθήκη, στην οποία ήταν τρομερά προσκολλημένος. Ο κοπιώδης αγώνας του Benjamin να εξασφαλίζει κάθε τόσο την επόμενη οδό διαφυγής από τους ναζί ήταν εξίσου έντονος με τον κοπιώδη αγώνα του να βρει ένα καταφύγιο για τη βιβλιοθήκη του. Κατόρθωσε να αποστείλει ένα μικρό τμήμα της στη Σουηδία, όπου διέμεινε κι ο ίδιος προσωρινά, το μεγαλύτερο μέρος της όμως κάηκε από τους ναζί. Κάποιοι λένε ότι στην πραγματικότητα ο Benjamin πέθανε όταν πέθανε η βιβλιοθήκη του.\nΤο πορτρέτο ενός άντρα σαν βιβλιοθήκη.\nΗ βιβλιοθήκη ως άσυλο ενός άντρα.\nΤο salon8 ως άσυλο μιας γυναίκας.\nΈνα δωμάτιο είναι μια παράσταση. Ένα σαλόν. Μια ανάγνωση δράσης. Μια ανάγνωση αγάπης. Προς τα μέσα. Ένα δωμάτιο είναι μια μήτρα. Αρνείται κάθε νόμο. Ένα δωμάτιο είναι ένα καταφύγιο. Ω Ραχήλ, Ραχήλ.\nΣτο Βερολίνο του 18ου αιώνα τα περισσότερα από τα σαλόν βρίσκονταν στη δικαιοδοσία Εβραίων γυναικών. Οι χώροι αυτοί ενσάρκωναν μια διττή χειραφέτηση – φύλου και εθνότητας. Οι Εβραίοι, στερημένοι σε μεγάλο βαθμό από πολιτικά δικαιώματα, είχαν τη δυνατότητα να ενταχθούν (ή να αγοράσουν τη θέση τους) στην κοινωνία μέσω της οικονομικής ή της πνευματικής ευμάρειας.\nΑπό τη στιγμή που οι Εβραίοι και ειδικά οι Εβραίες είχαν περιορισμένη πρόσβαση στην κοινωνική ζωή, το σαλόν λειτουργούσε ως αγωγός μιας αντίστροφης πορείας – το κοινωνικό εισερχόταν στον κόσμο, στο σύμπαν της Εβραίας γυναίκας διά μέσου αυτών των χώρων. Η Rahel Varnhagen ήταν η οικοδέσποινα ενός από τα πιο σημαίνοντα σαλόν της εποχής, το οποίο λειτουργούσε στη μικρή της σοφίτα. Πλήρως συνειδητοποιημένη όσον αφορούσε τον κοινωνικό της αποκλεισμό, η Varnhagen είχε μετατρέψει τον χώρο σε ένα είδος αντισυμβατικής ιδιοκτησίας: «Δεν είσαι ελεύθερη αν πρέπει να αντιπροσωπεύεις τα στερεότυπα της μπουρζουά κοινωνίας, μια σύζυγος, η γυναίκα ενός δημόσιου λειτουργού κ.λπ».\nΗ Varnhagen δημιούργησε έναν δικό της, ιδιαίτερο τύπο σαλόν, ψυχοκοινωνικό χώρο θα μπορούσε να τον αποκαλέσει κανείς, που είχε κυρίως να κάνει με την εκμάθηση, την ακρόαση και την ομιλία της «γλώσσας των επισκεπτών» – ένα είδος διαφάνειας, έναν αθώο, «καθαρό» τρόπο αποδοχής και μετάδοσης άλλων φωνών. Ως συγγραφέας η Varnhagen κατοχύρωσε επίσης μια νέα πρακτική στο γράψιμο: δεν έγραφε βιβλία καθαυτά, αλλά επικεντρωνόταν στην επιστολογραφία και στη δημιουργία ενός δικτύου ανθρώπων με αντίστοιχα ενδιαφέροντα. Οι επιστολές είχαν πάντα ημερομηνία και γεωγραφικές συντεταγμένες, συνδέοντας έτσι αναπόσπαστα τα γραπτά της με τον χώρο και τον χρόνο, παρότι ως Εβραία ήταν υποχρεωμένη να ζει μονίμως σε μια σκιώδη επικράτεια. Ήταν η πρώτη Γερμανοεβραία που περιέγραψε την αίσθηση του να ζεις φυλακισμένη «ανάμεσα στις ιδιότητες του παρία και του νεόπλουτου»,9 αίσθηση την οποία ο Heinrich Heine αποκαλούσε “Judenschmerz” [εβραϊκός πόνος]. Η Varnhagen την αποκαλούσε «το κείμενο της πληγωμένης μου καρδιάς». Φαίνεται πως μια αίσθηση βαθιάς έλλειψης δύναμης αλλά και εξουσίας συνέτεινε στην καλλιέργεια της μοναδικότητάς της. «Σχετικά με την άποψη ότι θα πρέπει να είμαι είτε βασίλισσα (εκτός θρόνου) είτε μητέρα: Αυτό που βιώνω είναι ότι δεν είμαι τίποτα. Ούτε κόρη, ούτε αδερφή, ούτε γυναίκα, ούτε καν πολίτης».\nΑπηχώντας αυτή τη συναισθηματική διακήρυξη, η Elsa Lasker-Schüler είχε δηλώσει στον συνάδελφό της, τον συγγραφέα Martin Buber, ο οποίος επίσης είχε εγκατασταθεί στην Ιερουσαλήμ: «Δεν είμαι σιωνίστρια, δεν είμαι Εβραία, δεν είμαι χριστιανή, πιστεύω μόνο πως είμαι ένα ανθρώπινο πλάσμα, ένα πολύ θλιμμένο ανθρώπινο πλάσμα».10\nΟ Gershom Scholem, αντίθετα, ήταν ένας γνήσιος σιωνιστής, μέλος της ομάδας “Brit Shalom”, η οποία αποτελούνταν από Εβραίους διανοούμενους που πίστευαν στην ειρηνική συνύπαρξη Αράβων και Εβραίων. Ο Scholem ήταν βιβλιοθηκάριος στην Εθνική Βιβλιοθήκη του Ισραήλ και, συνεπικουρούμενος από ομάδα μελετητών, είχε αφοσιωθεί στη συλλογή βιβλίων για το ίδρυμα. Φοβούμενος τον αφανισμό της εβραϊκής πνευματικής κληρονομιάς από το ναζιστικό καθεστώς, αφιέρωσε πολύ κόπο και φροντίδα στη δημιουργία του ιδανικού χώρου για το έργο αυτό. Διαβάζοντας την αλληλογραφία τους, διαισθάνεται κανείς τις επίμονες προσπάθειες του Scholem να αποσταλούν με κάποιον τρόπο αντίτυπα των έργων του Benjamin στην Παλαιστίνη.\nΤα βιβλία και τα γραπτά διασχίζουν αποστάσεις, αποστερούνται, χαρίζονται, μεταφέρονται, προστατεύονται, θρέφονται, λεηλατούνται, καίγονται.\nΑνάμεσα στον Μάιο του 1948 και στον Φεβρουάριο του 1949 τριάντα χιλιάδες βιβλία, χειρόγραφα και εφημερίδες κατασχέθηκαν κατά τη διαδικασία της βίαιης έξωσης Παλαιστινίων από τα σπίτια τους στη Δυτική Ιερουσαλήμ και γύρω στα σαράντα χιλιάδες βιβλία από αστικά κέντρα όπως η Τζάφα, η Χάιφα και η Ναζαρέτ. Πολλά από αυτά τα βιβλία αργότερα σημαδεύτηκαν με τα αρχικά «Ε.Π.» (εγκαταλελειμμένη περιουσία) πριν ενταχθούν στην εθνική συλλογή βιβλίων του Ισραήλ, όπου και παραμένουν μέχρι σήμερα.\nΑντλούμε πληροφορίες για τις σύνθετες διαστάσεις αυτής της ιστορίας από τον ιστορικό Gish Amit, ο οποίος αναφέρει ότι «η Εθνική Βιβλιοθήκη […] προστάτευσε τα βιβλία από τον πόλεμο, τη λεηλασία και την καταστροφή, αλλά και από το λαθρεμπόριο χειρογράφων. Προστάτευσε επίσης τα βιβλία από το “μακρύ χέριˮ ποικίλων στρατιωτικών και κυβερνητικών θεσμών». Παρ’ όλα αυτά, ενώ κατά το 1950 τα βιβλία ήταν καταχωρισμένα σύμφωνα με το επώνυμο των ιδιοκτητών, αφού η αρχική ιδέα ήταν να τους επιστραφούν μετά τον πόλεμο, τη δεκαετία του ’60 τα ονόματα των ιδιοκτητών αντικαταστάθηκαν από τα αρχικά «Ε.Π.». Υπήρξε σαφώς μια αλλαγή πολιτικού κλίματος εκείνη την περίοδο, η οποία συνέβαλε στην πλήρη εθνικοποίηση της Εθνικής Βιβλιοθήκης.\nΗ συγγραφέας Hala Sahakini αφηγείται πώς κατά την επίσκεψή της στην Εθνική Βιβλιοθήκη του Ισραήλ τής επιτράπηκε πρόσβαση σε ένα και μόνο βιβλίο της επιλογής της:\nΕπιλέξαμε το Βιβλίο των Φιλάργυρων του Al-Jāḥiẓ, σε μια έκδοση του 9ου αιώνα. Και πράγματι, μετά από λίγο ο βιβλιοθηκονόμος επέστρεψε με το βιβλίο στα χέρια του. Μας επέτρεψε να το ξεφυλλίσουμε επιτόπου, μόνο υπό την επίβλεψή του όμως. Στεκόταν από πάνω μας περιμένοντας να του το δώσουμε πίσω λες και ήμασταν σεσημασμένοι κλέφτες πολιτιστικής κληρονομιάς.\nΤο συγκεκριμένο βιβλίο ανήκε στην οικογένεια της Hala – ήταν μέρος της μεγάλης προσωπικής βιβλιοθήκης του πατέρα της, του Khalil Sakakini, ενός επιφανούς Άραβα χριστιανού εκπαιδευτικού, συγγραφέα, αλλά και ενός από τους ανθρώπους που τους είχαν κατασχέσει τα βιβλία οι Αρχές πριν τους εκτοπίσουν. Ήταν 30 Απριλίου του 1948 όταν ο Sakanini αναγκάστηκε να εγκαταλείψει το σπίτι του στη συνοικία Katamon της Ιερουσαλήμ.11 Αργότερα θα έγραφε στο ημερολόγιό του σχετικά με τον αποχωρισμό των βιβλίων του: «Αντίο, διαλεγμένα, ανεκτίμητα κι αγαπημένα μου βιβλία. Δεν γνωρίζω τι απογίνατε από τότε που φύγαμε. Σας λεηλάτησαν; Σας έκαψαν; Σας μετέφεραν μήπως, με κάθε δέοντα σεβασμό, σε κάποια δημόσια ή ιδιωτική βιβλιοθήκη;».\nΓράφει η Susan Buck-Morss: «Το “αρχείο” μιας “ζωντανής μεθοδολογίαςˮ […] αποτελείται από τα υλικά απομεινάρια μιας ζωής που αποθηκεύτηκαν –διασώθηκαν– σε βιβλιοθήκες, μουσεία, καταστήματα μεταχειρισμένων ειδών, υπαίθριες αγορές. […] Το γεγονός ότι μόνο συγκεκριμένα αντικείμενα επιβιώνουν, ακόμα και ως φωτογραφικά ίχνη, είναι κομμάτι της “αλήθειαςˮ τους – το πιο σημαντικό κομμάτι ίσως, υπό μια κριτική-ιστορική άποψη».\nΤο σιωνιστικό κίνημα προκάλεσε μεγάλο κύμα μετανάστευσης εβραϊκών πληθυσμών από την Υεμένη στα τέλη της δεκαετίας του ’40 και στις αρχές της επόμενης. Οι Εβραίοι της Υεμένης ζούσαν σε απομακρυσμένες περιοχές, σε μεγάλο βαθμό ανέγγιχτες είτε από τη Δύση είτε από κάθε έννοια εκμοντερνισμού. Είχαν τη φήμη της απαγορευμένης φυλής – τη φήμη των «αληθινών, αυθεντικών Εβραίων». Από την άλλη, θεωρούνταν κι αυτοί μέρος της Εγγύς Ανατολής, Λεβαντίνοι, και συνεπώς έπρεπε να εκπαιδευτούν, να εκπολιτιστούν, να «απο-αραβοποιηθούν». Ήταν οι Άραβες Εβραίοι. Καθώς το σιωνιστικό εγχείρημα ήταν κυρίως δυτικότροπο, οι σιωνιστές φοβήθηκαν ότι το Κράτος του Ισραήλ θα «μολυνθεί» από την αραβική φύση των Εβραίων της Υεμένης (καθώς και άλλων κοινοτήτων από τις χώρες της ευρύτερης περιοχής όπως το Ιράκ, ακόμα και το Μαρόκο).\nΈτσι λοιπόν, καθώς οι Εβραίοι της Υεμένης συνωστίζονταν σε καταυλισμούς πριν από την είσοδό τους στο Ισραήλ, εξαναγκάστηκαν να παραδώσουν τα βιβλία τους, με την υπόσχεση ότι θα τους επιστρέφονταν μετά την εγκατάστασή τους. Τα περισσότερα από αυτά τα βιβλία ήταν σπάνιες εκδόσεις ιερών κειμένων που είχαν κυκλοφορήσει πριν από πεντακόσια χρόνια. Όταν τελικά οι Εβραίοι της Υεμένης εγκαταστάθηκαν στο Ισραήλ και ζήτησαν πίσω τα βιβλία τους, το μόνο που έλαβαν ήταν υπεκφυγές και δικαιολογίες: έπιασε φωτιά στο λιμάνι, τα βιβλία κλάπηκαν και ούτω καθεξής. Παρ’ όλα αυτά, χιλιάδες από αυτά τα βιβλία κατέληξαν στην Εθνική Βιβλιοθήκη του Ισραήλ καθώς και σε διάφορα κρατικά ακαδημαϊκά ιδρύματα και μουσεία. Πολλά επίσης αποκτήθηκαν από ιδιωτικούς φορείς, πρόθυμους να ασχοληθούν, να συντηρήσουν και να κατανοήσουν αυτή την αρχαία και πολύτιμη πολιτιστική κληρονομιά.12 Αυτοί οι πολύτιμοι πάπυροι και τα σπάνια βιβλία χρησιμοποιούνταν καθημερινά και φυλάσσονταν για δεκαετίες στις συναγωγές της Υεμένης – όχι πια.13\nΣτο νεκροκρέβατό της η μητέρα μου ζήτησε από μας, τις τρεις κόρες της, να διαλέξουμε από το κομοδίνο της κάποια προσωπικά της αντικείμενα που μέχρι εκείνη τη μέρα δεν είχαμε αναγνωρίσει την αξία τους. Μας αφηγήθηκε με έντονα συναισθηματική φωνή ιστορίες για κάποια από αυτά, και ειδικά για μια ασημένια καρφίτσα με ένα μικρό κομμάτι ελεφαντόδοντο στη μέση. Εκεί, μικροσκοπική και σχεδόν αδιόρατη, διακρίναμε την εικόνα ενός ατόμου πάνω σ’ ένα δίκυκλο καρότσι. Αυτό το κόσμημα το είχε φτιάξει ο παππούς της μητέρας μου. Οι Εβραίοι της Υεμένης ήταν σπουδαίοι αργυροχόοι και ο παππούς Zecharia ήταν ο επίσημος αργυροχόος του Οθωμανού κυβερνήτη της Υεμένης Τζεμάλ Πασά.\nΑργότερα έμαθα ότι πέθανε κατά την πορεία της εξόδου από την Τζάφα με προορισμό τη Γαλιλαία.14 Η εικόνα ενός ατόμου που μεταφέρεται πάνω σε δίκυκλο καρότσι – αυτές οι αποστάσεις που κατ’ επανάληψη μετατρέπονται από την ιστορία σε σωματικά και ψυχολογικά βασανιστήρια. Διαδρομές που μετατράπηκαν σε ιστό, προσεκτικά υφασμένο από μιλιταριστικά μυαλά με στόχο να αιχμαλωτίσουν και να θερίσουν αργά αλλά σταθερά τα θύματά τους.\nΚαι καθώς η μητέρα μου παραχωρούσε σε εμάς την καρφίτσα, ένιωσα πρώτη φορά τον αβάσταχτο πόνο της συνειδητοποίησης ότι θα μας άφηνε. Πρώτη φορά είδα και την ίδια να το συνειδητοποιεί. Παραδίδοντάς μας τα αντικείμενα, παρέδιδε το πνεύμα και συγχρόνως έχτιζε μια κληρονομιά που θα διαρκούσε μέσω μιας αφήγησης που έπρεπε να διαφυλάξουμε.\nΈνα αγεφύρωτο χάσμα.\nYael Davids, Else Lasker-Schüler—A Ruin, More Haunted Than Inhabited by Madness (2017), κολάζ σε χαρτί A4, 29,7 × 21 εκ.\nYael Davids, Else Lasker-Schüler—A Ruin, More Haunted Than Inhabited by Madness (2017), χαρτί A4, 29,7 × 21 εκ.\n1 Το ντοκιμαντέρ γυρίστηκε στο σικελικό νησί της Λαμπεντούζα, η οποία έχει αποτελέσει συχνό προορισμό για τις βάρκες των προσφύγων και των μεταναστών από την Αφρική, την Ασία και τη Μέση Ανατολή. Η ταινία παρουσιάζει το επικίνδυνο πέρασμα της Μεσογείου σε αντιδιαστολή με την καθημερινή ζωή των Σικελών νησιωτών.\n2 Ο Νόμος της Επιστροφής θεσπίστηκε από το ισραηλινό κοινοβούλιο το 1950, κατοχυρώνοντας το δικαίωμα επιστροφής των Εβραίων στο Ισραήλ: «Κάθε Εβραίος έχει το δικαίωμα να έρθει σ’ αυτή τη χώρα ως oleh [Εβραίος μετανάστης στο σύγχρονο Κράτος του Ισραήλ]». Όσοι μεταναστεύουν στο Ισραήλ με τον Νόμο της Επιστροφής αποκτούν αυτομάτως την ισραηλινή υπηκοότητα.\n3 Ο σιωνιστικός γραπτός λόγος ακολουθεί ένα σκεπτικό σύμφωνα με το οποίο «όπως ο λαός των Εβραίων λαχταρούσε να επιστρέψει στη γη του, έτσι και η γη περίμενε την επιστροφή των παιδιών της». Μια «γη χωρίς ανθρώπους» παρέμενε, υποτίθεται, ερημωμένη αλλά εύφορη, περιμένοντας να λυτρωθεί – διαγράφοντας έτσι την ύπαρξη των γηγενών πληθυσμών που ζούσαν στην Παλαιστίνη. «Περιμένοντας έναν λαό να έρθει και να ανανεώσει και να αποκαταστήσει το παλιό του σπίτι, να γιατρέψει τις πληγές του […] να έρθει με το πάθος των πρωτοπόρων, το πνεύμα της αυτοθυσίας, του ενθουσιασμού, του κουράγιου και της επιφοίτησης και να δημιουργήσει και να χτίσει και να κατοχυρώσει μια νέα Γη του Ισραήλ». (Μπεν Γκουριόν και Μπεν-Ζβι)\n4 Gerhard Scholem προς Walter Benjamin, 19 Απριλίου 1934.\n5 Ο Heinz Gerling και ο ποιητής Manfred Schturmann ήταν εκείνοι που έσπευσαν να τη βοηθήσουν. Ο Gerling τής άνοιξε τραπεζικό λογαριασμό και φρόντισε να δέχεται τακτικά εμβάσματα για να καλύπτει τα έξοδά της, ενώ ο Schturmann επιμελούνταν το έργο της και βοηθούσε στις συναλλαγές της με εκδότες.\n6 Το Εβραϊκό Νεκροταφείο στο Όρος των Ελαιών βρίσκεται στη Δυτική Όχθη και ως εκ τούτου στο κέντρο της αντιδικίας σχετικά με τα κυριαρχικά δικαιώματα του Ισραήλ. Οι ταφές στο Όρος των Ελαιών ξεκίνησαν την εποχή του Ναού του Σολομώντα στην αρχαία Ιερουσαλήμ, πριν από την καταστροφή του Πρώτου Ναού το 587 π.Χ.\n7 Ιεζεκιήλ 37: 3-6.\n8 Αίθουσα κοινωνικής συνεύρεσης ποικίλων ιδιοτήτων και υπηρεσιών. Στα ελληνικά θα μπορούσε να αποδοθεί ως «σαλόνι» ή «σουαρέ», ενώ στη σύγχρονη εποχή ο όρος αναφέρεται κατά κανόνα σε κομμωτήρια ή ινστιτούτα αισθητικής. (Σ.τ.Μ.)\n9 “Between Pariah and Parevenu”: τίτλος κεφαλαίου στο βιβλίο της Hannah Arendt Rahel Varnhagen: The Life of a Jewess (Βαλτιμόρη: John Hopkins, 1997).\n10 Sigrid Bauschinger, Else Lasker-Schüler: Biographie (Γκέτινγκεν: Wallstein, 2004), σ. 369.\n11 Ανάμεσα στα 1947 και στα 1949 πάνω από 700.000 Παλαιστίνιοι αναγκάστηκαν να εγκαταλείψουν τα σπίτια τους κατά τη διάρκεια του πολέμου. Η έξοδος αυτή των Παλαιστινίων είναι γνωστή ως Nakba, ή ως «η καταστροφή» (η λέξη النكبة,“al-Nakbah”, κυριολεκτικά σημαίνει καταστροφή). Κάπου 600 με 700 παλαιστινιακά χωριά καταστράφηκαν ενώ το έθνος της Παλαιστίνης σχεδόν ξεκληρίστηκε. Με το τέλος του πολέμου το Κράτος του Ισραήλ διατήρησε την εδαφική κυριαρχία στην περιοχή που είχε προταθεί από τα Ηνωμένα Έθνη, καθώς και 60% των εδαφών που είχε προταθεί για λογαριασμό του αραβικού κράτους. Σχεδόν το ένα τρίτο των εγγεγραμμένων Παλαιστίνιων προσφύγων (πάνω από 1,5 εκατομμύριο άτομα) εξακολουθούν να ζουν στους 58 αναγνωρισμένους καταυλισμούς προσφύγων στην Ιορδανία, στο Λίβανο, στην Αραβική Δημοκρατία της Συρίας, στη Λωρίδα της Γάζας και στη Δυτική Όχθη, συμπεριλαμβανομένης της Ανατολικής Ιερουσαλήμ.\n12 Μια αντίστοιχα σκιώδης παράμετρος της μετανάστευσης των Εβραίων της Υεμένης έχει να κάνει με την υπόθεση των «κλεμμένων βρεφών». Γύρω στα 5.000 βρέφη Μιζραχίμ καταγωγής, τα περισσότερα από την Υεμένη, αναφέρθηκαν ως αγνοούμενα μεταξύ 1948 και 1954. Οι ανάδοχες οικογένειες στις οποίες κατέληξαν δήλωσαν αργότερα ότι τους παραχωρήθηκαν για υιοθεσία, αλλά στην πραγματικότητα τα βρέφη αφαιρέθηκαν από τη μητέρα τους αμέσως μετά τη γέννα στο νοσοκομείο. Όταν οι μητέρες τους τα αναζήτησαν, τους είπαν ότι τα βρέφη είχαν πεθάνει, ενώ είχαν δοθεί σε οικογένειες Εβραίων Ασκενάζι για να ανατραφούν σε πιο «καλλιεργημένο» περιβάλλον.\n13 Η αποφασιστικότητα των σιωνιστών να εξαλείψουν κάθε ίχνος αραβικής κουλτούρας από τους Εβραίους της Μέσης Ανατολής απηχείται στις προσπάθειές τους να εκδιώξουν την παλαιστινιακή κοινότητα από το νέο Κράτος του Ισραήλ. Οι σιωνιστές δεν επιζητούσαν απλά να κατακτήσουν τους αυτόχθονες της περιοχής, αλλά να τους αντικαταστήσουν. Επιζητούσαν να χτίσουν το ισραηλινό κράτος στα ερείπια της αραβικής κοινωνίας της Παλαιστίνης. Ο Μπεν Γκουριόν δεν ήθελε μόνο να καταστρέψει την παλαιστινιακή κοινότητα, αλλά να διασφαλίσει ότι η «αραβικότητα» δεν θα τρύπωνε στο νέο ισραηλινό κράτος μέσω των μεταναστών από την Υεμένη.\n14 Η Οθωμανική Αυτοκρατορία φοβόταν ότι η παράκτια εβραϊκή κοινότητα της Υεμένης θα συνεργαζόταν με τον επερχόμενο εχθρό, τον Βρετανικό Στρατό. (Πρόσφατα, πάντως, είδε το φως της δημοσιότητας μια ανταλλαγή επιστολών ανάμεσα στον Αχμέντ Τζεμάλ Πασά και στην κεντρική διοίκηση της Κωνσταντινούπολης, παρουσιάζοντας μια διαφορετική εκδοχή της ιστορίας: ο Τζεμάλ Πασάς φαίνεται να ενδιαφέρεται κυρίως για την ασφάλεια των πολιτών κατά μήκος της ακτογραμμής ενόψει πολεμικών επιχειρήσεων.) Είχε δοθεί τότε διαταγή να απελαθεί μέσα σε 24 ώρες η εβραϊκή κοινότητα της Τζάφα και του Τελ Αβίβ (γύρω στα 10.000 άτομα) σε άλλες περιοχές της Παλαιστίνης. Από τους ανθρώπους αυτούς, περίπου 3.000 –συμπεριλαμβανομένης της οικογένειάς μου– αναγκάστηκαν να περπατήσουν ως τη Γαλιλαία, στη βόρεια Παλαιστίνη. Ο Shlomo Chafshosh, ο προπάππους μου, πέθανε από τύφο εξαιτίας των φριχτών συνθηκών κατά τη διάρκεια αυτής της πορείας. Η γιαγιά μου η Esther μεγάλωσε σε ένα ορφανοτροφείο στην Τιβεριάδα.


Τελευταία ενημέρωση: 2020-07-14, 13:28:45\nΗχηρή παρέμβαση του κ. Ιγνατίου σε άρθρο, που δημοσιεύτηκε στην εφημερίδα «Τα Νέα»\nΕκφραση ακραίου φονταμενταλισμού χαρακτηρίζει τη μετατροπή της Αγίας Σοφίας σε μουσουλμανικό τέμενος ο Μητροπολίτης Δημητριάδος Ιγνάτιος, σε άρθρο του, που δημοσιεύτηκε χθες στην εφημερίδα «Τα Νέα».\nΣτην ηχηρή του παρέμβαση του ο Μητροπολίτης Δημητριάδος στο συγκεκριμένο άρθρο, απηχεί τα συναισθήματα των Ελλήνων και απανταχού Ορθοδόξων, επισημαίνοντας τα εξής:\n«Λαοί και ηγέτες πληρώνουν πάντα τις αμαρτίες τους. Αλλοτε νωρίτερα, άλλοτε αργότερα, πάντα ενεργοποιούνται οι ηθικοί και πνευματικοί νόμοι και αποκαθιστούν την τάξη.\nΩς λαός, πληρώσαμε και συνεχίζουμε να πληρώνουμε την αρχομανία και τον διχασμό. Οι γείτονές μας βαδίζουν σταθερά και μάλλον ανεπίστρεπτα προς την πληρωμή της αλαζονείας και της μισαλλοδοξίας. Η Αγία Σοφία, πλέον, πέραν όλων των άλλων συμβολισμών, αναλαμβάνει να μεταβληθεί σε εργαλείο της ύβρεως και της νεμέσεως.\nΓια πολλούς, η μετατροπή της εκ νέου σε τέμενος μουσουλμανικό αποτελεί ήττα και πηγή εθνικής και πνευματικής πικρίας. Αντίστοιχα, για τον ηγέτη της Τουρκίας, η μετατροπή αυτή φαίνεται πως αποτελεί όχι απλώς μία απελπισμένη κίνηση συσπείρωσης μιας και μοναδικής ομάδας του πληθυσμού της χώρας του, των ακραίων φονταμενταλιστών, αλλά και αφορμή προσωπικής του αυτοκαταξίωσης.\nΤην περίπτωσή του, όπως και όλων των αλαζόνων ηγεμόνων της ιστορίας έχει περιγράψει με αμείλικτο και ακριβή τρόπο η ελληνική μυθολογία. Ολα τα στοιχεία και όλες οι αναλύσεις αναδεικνύουν τον Ερντογάν ως ανθρώπινη ύπαρξη που εζήλωσε την υπέρβαση των θνητών ορίων του. Εμελλε στην Αγία Σοφία, το σύμβολο αυτό της παγκόσμιας χριστιανοσύνης, να αποκαλύψει την υπεροψία του νέου «πατέρα των Τούρκων».\nΟ υπέρλαμπρος αυτός Ναός, που παραμένει υπό κατοχήν έξι αιώνες και που το καθεστώς του ως μουσείου ούτως ή άλλως αποτελεί πηγή πικρίας και περισυλλογής για μας. Η Αγία Σοφία είναι η πρώτη Εκκλησία-Μνημείο της ενωμένης χριστιανοσύνης! Είναι η Μεγάλη Εκκλησία όλων των χριστιανών, η φυσική έδρα του Οικουμενικού Πατριαρχείου και ο αιώνιος μάρτυρας της Αλήθειας. Ο, κατά την φαντασία του, θριαμβευτής ηγέτης της Τουρκίας δεν είναι καν σε θέση να διαπιστώσει πως με την πράξη του αυτή επιβεβαιώνει πως έξι αιώνες μετά την άλωση, ο πολιτισμός που εκπροσωπεί έχει να επιδείξει μόνον λάφυρα. Δεν αντιλαμβάνεται πώς, ουσιαστικά, αναγνωρίζει στον πολιτισμό, που υποτίθεται ότι κατέκτησε, την υπεροχή του έναντι του δικού του».\n«Τι ζητούμε, λοιπόν; Ζητούμε και θεωρούμε δίκαιο η Αγία Σοφία να αναγνωρισθεί ως Ορθόδοξος Ναός με Οικουμενική ακτινοβολία. Όπως Οικουμενικό είναι και το Πατριαρχείο μας, στο οποίο δηλώνουμε την αμέριστη συμπαράστασή μας. Τώρα πρέπει να γίνει σεβαστή η βούληση του ιδρυτή: Του Ιουστινιανού. Ο οποίος ήταν Ορθόδοξος Χριστιανός αυτοκράτορας και ανέθεσε στον Ανθέμιο και τον Ισίδωρο να ανεγείρουν τον μεγαλοπρεπή Ναό της του Θεού Σοφίας. Στη συνείδηση όλων των Ορθοδόξων, άπαξ και καθιαγασθεί η Αγία Τράπεζα με λείψανα Αγίων, το οικοδόμημα είναι Χριστιανικός τόπος λατρείας.\nΑκόμη και ο τουρκικός όρος είναι: Ayasofya. Παραδέχονται ότι ο χώρος έχει αγιότητα. Είναι δυνατόν κάτι το άγιο να μην είναι χριστιανικό;» διερωτάται ο κ. Ιγνάτιος.


Χρυσή Στήλη - Άρθρα Μπάσκετ [Επέστρεψε στις νίκες ο ΠAO! +(vid)]\nΕπέστρεψε στις νίκες ο ΠAO! +(vid)\nΟ Παναθηναϊκός νίκησε με σκορ 98-83 την Μπάγερν για την 19η αγωνιστική της Ευρωλίγκα, βελτίωσε το ρεκόρ του σε 11 νίκες - 8 ήττες και παρέμεινε σε τροχιά πρόκρισης, δηλαδή στην έκτη θέση της βαθμολογίας.\nΤο παιχνίδι ήταν ντέρμπι στα τρία πρώτα δεκάλεπτα. Ο Παναθηναϊκός αποφάσισε να παίξει άμυνα στο τελευταίο δεκάλεπτο και όλα έγιναν πιο απλά. Η ομάδα του Πιτίνο πέτυχε επί μέρους σκορ 22-8 στο τελευταίο δεκάλεπτο και από το 76-75 στο 30΄έφθασε σρτο 98-83 στον 40΄.\nΟ Παναθηναϊκός δέχθηκε 35(!) πόντους από την Μπάγερν στον δεύτερο δεκάλεπτο και 8 πόντους στο τελευταίο κάτι που φανερώνει τις μεγάλες μεταπτώσεις που είχε στην απόδοσή του.\nΤέλος καλό όλα καλά όμως για την ομάδα του Πιτίνο που είχε έξι παίκτες με διψήφιο αριθμό πόντων.\nΟ Γιώργος Παπαγιάννης με 8 πόντους, 5 ριμπάουντ και 4 τάπες ήταν αυτός που σήμανε την αντεπίθεση στο τελευταίο δεκάλεπτο. Πολύ καλή απόδοση είχαν και οι Τόμας, Παπαπέτρου και Καλάθης, ενώ χρόνο συμμετοχής (7 λεπτά) πήρε και ο νέος ξένος παίκτης της ομάδας, ο Άνρι Ράουτινς.\nΤην Παρασκευή ο Παναθηναϊκός έχει νέο εντός έδρας παιχνίδι με την Ζαλγκίρις Κάουνας.\nΤΑ ΔΕΚΑΛΕΠΤΑ: 28-18, 53-53, 76-75, 98-83\nΠΑΝΑΘΗΝΑΪΚΟΣ ΟΠΑΠ (Πιτίνο): Τόμας 18 (6/10 δίποντα, 9 ριμπάουντ, 3 ασίστ, 1 κλέψιμο,), Ράις 12 (2 τρίποντα, 3 ριμπάουντ, 5 ασίστ, 3 λάθη), Παπαγιάννης 8 (5 ριμπάουντ, 4 μπλοκ), Παπαπέτρου 13 (5/5 δίποντα, 1 τρίποντο, 9 ριμπάουντ, 1 κλέψιμο, 1 λάθος), Βουγιούκας, Ράουτινς, Τζόνσον 5 (1), Φρεντέτ 4, Καλάθης 11 (1 τρίποντο, 3 ριμπάουντ, 12 ασίστ, 5 λάθη), Γουάιλι 11 (4 ριμπάουντ), Μήτογλου 11 (1 τρίποντο, 1 ριμπάουντ, 2 ασίστ, 1 κλέψιμο)\nΜΠΑΓΕΡΝ ΜΟΝΑΧΟΥ (Κόστιτς): Μπρέι 14 (4 τρίποντα, 5 ασίστ), Κινγκ, Κόπονεν 12 (4 τρίποντα, 3 ασίστ, 2 λάθη), Μονρό 17 (6/10 δίποντα, 9 ριμπάουντ, 1 ασίστ, 2 κλεψίματα, 1 λάθος), Λούτσιτς 4 (5 ριμπάουντ), Λο 5 (1), Τσίπσερ 10 (2), Φλακαντόρι, Μπαρτέλ 3 (1), Λοεσόρ 3, Χιούστις 11 (3), Ραντόσεβιτς 4


Αρχαιολογικό πρόγραμμα Παλιαμπέλων :: Χωριό\nΑρχαιολογικό πρόγραμμα Παλιαμπέλων > Τοποθεσία > Χωριό\nΗ αρχαιολογική θέση των Παλιαμπέλων βρίσκεται δίπλα στο μικρό ομώνυμο χωριό των 266 κατοίκων. Η πρόσφατη ανασυγκρότηση της τοπικής αυτοδιοίκησης με βάση το σχέδιο «Καποδίστριας» έθεσε τα Παλιάμπελα και τρία ακόμη γειτονικά χωριά στο δήμο Κολινδρού.\nΤα Παλιάμπελα είναι ένα γαλήνιο χωριό. Όμορφο όπως κάθε πεδινό χωριό, αποτελείται με λίγες εξαιρέσεις από μικρά μονώροφα σπίτια που γοητεύουν με την απλότητά τους. Τα κύρια στοιχεία του οικισμού είναι η εκκλησία και το παλιό σχολείο. Η εκτεταμένη αυλή του σχολείου περιλαμβάνει γήπεδο μπάσκετ και παιδική χαρά και ουσιαστικά αποτελεί την κεντρική πλατεία του χωριού.\nΕκεί βρίσκεται και το ηρώο των πεσόντων κατά τον β' παγκόσμιο πόλεμο. Μια ακόμη παιδική χαρά διατηρείται στην απέναντι μεριά του χωριού, όπου και υπήρχε η παλαιότερη πλατεία. Το χωριό συντηρεί ένα-δύο καταστήματα τροφίμων και δύο καφενεία που λειτουργούν όλο το χρόνο. Δημόσιες υπηρεσίες, σουπερμάρκετ και κέντρα διασκέδασης υπάρχουν στις γειτονικές πόλεις Αιγίνιο και Κολινδρός.\nΣτην περιοχή υπήρχε μικρός οικισμός ήδη από τα Βυζαντινά χρόνια που συνέχισε και στην Οθωμανική περίοδο. Ελάχιστα πράγματα γνωρίζουμε για αυτή την περίοδο με εξαίρεση κάποιες μαρτυρίες των κατοίκων. Προγραμματιζόμενη έρευνα στα Οθωμανικά αρχεία της περιοχής ίσως ρίξει φως σε αυτές τις περιόδους. Ουσιαστικά, το χωριό απέκτησε τη σημερινή μορφή του με τον ερχομό των προσφύγων το 1923 και την κατοπινή διανομή από το υπουργείο Γεωργίας του 1956 που ισχύει μέχρι σήμερα. Σύμφωνα με το σχέδιο, σε κάθε νοικοκυριό αποδόθηκαν περίπου 1000 τετραγωνικά μέτρα για ανέγερση σπιτιού και για κήπο. Η περιβάλλουσα αγροτική έκταση μοιράστηκε ανάλογα σε μικρές ιδιοκτησίες στους κατοίκους.\nΜέχρι σήμερα η διάταξη του οικισμού, όπως γίνεται αντιληπτή από αεροφωτογραφίες, έχει μεταβληθεί πολύ λίγο. Μόνη ουσιαστική προσθήκη αποτελεί το γειτονικό εργοστάσιο κονσερβοποιίας φρούτων του Αγροτικού Συνεταιρισμού Κολινδρού (σήμερα ανήκει στον Συνεταιρισμό "Η ΠΡΟΟΔΟΣ" Μακρυχωρίου), η λειτουργία του οποίου τείνει να επιφέρει σημαντικές περιβαλλοντικές επιπτώσεις στην περιοχή. Παρόλα αυτά σε μικρούς οικισμούς όπως τα Παλιάμπελα, οι αλλαγές είναι σχεδόν απαρατήρητες. Η αδιάκοπη συνέχεια του γεωργικού χαρακτήρα της περιοχής έχει συντελέσει στη συνέχεια και του οικιστικού μοτίβου. Το κύριο χαρακτηριστικό του χωριού παραμένει η ανθρώπινη κλίμακα που βρίσκεται σε αρμονία με το γύρω τοπίο.\nΟι κάτοικοι των Παλιαμπέλων αμέσως αγκάλιασαν την αρχαιολογική προσπάθεια και συνέδραμαν με κάθε τρόπο για την ουσιαστική υποδομή του έργου. Έτσι, το παλιό δημοτικό σχολείο, που είχε κλείσει λόγω της μείωσης του αριθμού των μαθητών, παραχωρήθηκε στην ανασκαφή ως χώρος μελέτης και αποθήκευσης των ευρημάτων. Μερικές παλιές αγροτικές αποθήκες έχουν επίσης αποδοθεί στην ανασκαφή για τη φύλαξη του υλικού και των εργαλείων. Τέλος, σημαντική διευκόλυνση παρέχουν και τα σπίτια του χωριού που παραχωρούνται κάθε καλοκαίρι για την εξυπηρέτηση του πολυάριθμου προσωπικού της ανασκαφής.


Σε πλήρη εξέλιξη οι εορταστικές εκδηλώσεις στο δήμο Νεάπολης Συκεών\nΤα Χριστούγεννα στο δήμο Νεάπολης-Συκεών είναι διαφορετικά, σύγχρονα και καλλιτεχνικά με έμφαση στον πολιτισμό, λουσμένα στο φως και τη μουσική. Κάθε χρόνο πραγματοποιούνται ολοκληρωμένες σειρές εκδηλώσεων οι οποίες απλώνονται σε όλες τις Δημοτικές Ενότητες, στις πλατείες και στις γειτονιές. Όλοι οι πολίτες -και ιδιαίτερα τα παιδιά- έχουν την ευκαιρία να νιώσουν τη γιορτινή ατμόσφαιρα κοντά τους, όπου και αν μένουν.\nΣτο μεταξύ οι μικροί άσοι των γηπέδων… προθερμαίνονται για τα Τουρνουά Αγάπης, αποδεικνύοντας για μια ακόμη φορά ότι «Η αγάπη έχει δύναμη». Πρόκειται για τα τέσσερα διαφορετικά τουρνουά, κατά την πραγματοποίηση των οποίων θα γίνεται συγκέντρωση τροφίμων μακράς διάρκειας για το Κοινωνικό Παντοπωλείο του δήμου.


Διαδικασία διαπραγμάτευσης - Αγροτική οδοποιία Δήμου Πύργου - Αλήθειες και ανακρίβειες | "Ενδείξεις-Αποδείξεις"\nΔιαδικασία διαπραγμάτευσης - Αγροτική οδοποιία Δήμου Πύργου - Αλήθειες και ανακρίβειες\nΜε σύντομες ερωτήσεις – απαντήσεις θα φωτίσουμε το θολό τοπίο που δημιουργούν καθημερινά, συνειδητά ψευδόμενοι δημόσιοι κατήγοροι. 1) Η ...\n1) Η Διαδικασία Διαπραγμάτευσης είναι νόμιμη; Αυτονόητη η απάντηση ότι είναι νόμιμη.\n2) Πότε επιλέγεται; Σε καταστάσεις έκτακτης ανάγκης περιοχών ή άλλες κατεπείγουσες καταστάσεις. Επιλέγεται ως διαδικασία για ταχεία κι έγκαιρη κατασκευή έργων αποκατάστασης βλαβών ή πρόληψης αυτών. Ο Δήμος Πύργου είναι κηρυγμένος σε κατάσταση έκτακτης ανάγκης.\n3) Ποιος επιλέγει τη διαδικασία; Εισηγείται επιτροπή τεχνικών της Τεχνικής Υπηρεσίας και αποφασίζει η Οικονομική Επιτροπή του Δήμου. Επίσης, Επιτροπή Διαπραγμάτευσης από μηχανικούς του Δήμου επιλέγει τον ανάδοχο και εγκρίνει η Οικονομική Επιτροπή.\n4) Τελειώνει εκεί η διαδικασία; Όχι. Προβλέπεται έλεγχος της ορθότητας της απόφασης από την Αποκεντρωμένη Διοίκηση και από το Ελεγκτικό Συνέδριο όταν το έργο υπερβαίνει το 1 εκατομμύριο ευρώ.\nΕπιπλέον προβλέπονται ενστάσεις, προσφυγές, που διατρέχουν ως την κορυφή το Ελεγκτικό Σύστημα (Διοικητικό Εφετείο, Ανεξάρτητες Αρχές, Συμβούλιο της Επικρατείας). Όλα αυτά είναι νόμιμες διαδικασίες μέχρι εξαγωγής ενός τελικού αποτελέσματος περί έγκρισης ή μη της προσφυγής σε αυτή τη διαδικασία (της διαπραγμάτευσης).\n5) Που βρίσκεται σήμερα η διαδικασία ελέγχου; Έχει περάσει μετά από εκατέρωθεν προσφυγές και ενστάσεις, στο Ελεγκτικό Συνέδριο και στο Συμβούλιο της Επικρατείας. Ορίστηκε ειδική πιλοτική δίκη στο Συμβούλιο της Επικρατείας στις 11 Μαίου.\n6) Χρησιμοποιείται συχνά η συγκεκριμένη διαδικασία; Ναι, πολύ συχνά. Μια απλή αναζήτηση στο Google θα σας δώσει πάρα πολλές περιπτώσεις. Αλλά και στο Δήμο Πύργου έχει χρησιμοποιηθεί τακτικά.\nΠριν λίγα χρόνια αφορούσε αντιπλημμυρικά έργα στην οδό Ερυθρού Σταυρού στον Πύργο ύψους 1,7 εκατ. ευρώ και στην Βαρβάσαινα ύψους 0,6 εκατ. ευρώ. Δόθηκε έκπτωση 5,2% για το έργο (συνήθης έκπτωση σ’ αυτές τις διαπραγματεύσεις, δίδεται έκπτωση 5% - 7%) από εργολάβο με έδρα την Αθήνα. 7) Έχει υπογραφεί σύμβαση έργου; Όχι, συνειδητά, παρότι μπορούσαμε να υπογράψουμε. Σεβόμενοι όλες τις διαδικασίες, αναμένουμε.\nΤιμούμε τη νομιμότητα. Δεν σημαίνει ότι οπωσδήποτε θα εγκριθεί το αίτημα μας. Δεν σημαίνει όμως ότι παρανομήσαμε. Έγκριση ζητήσαμε, όπως προβλέπει ο Νόμος. Δεν εγκρίνονται όλα όσα ζητάμε. Διατηρούμε το πλεονέκτημα, με αιτιολόγηση, ματαίωσης της διαδικασίας.\n8) Γιατί υπάρχει τόση ένταση σχετικά με το συγκεκριμένο έργο; Πρόκειται περί στείρας, παλαιοκομματικής, αντιπαραγωγικής πολιτικής. Σκοπός είναι η ματαίωση και η εμπλοκή όλων των έργων. Υφέρπει μια μόνιμη πρακτική που έρχεται από το παρελθόν όπου κάθε αντίθεση, κάθε αποτυχημένη φιλοδοξία, να αποτελεί αντικείμενο Δίκης!\nΘυμίζει το παλιομοδίτικο «θα σου δείξω εγώ, θα σε κλείσω φυλακή». Περί δημιουργίας πολιτικής, ούτε συζήτηση! Καμία θετική πρόταση! Μόνο μόνιμη καταγγελία, μέχρι και για το …χρώμα των παπουτσιών του Δημάρχου!!!\n9) Δηλαδή, θέτουν ερωτήματα υποκριτικά; Βεβαίως, όταν οι ίδιοι έπραξαν ακριβώς τα ίδια. Μόνο που αυτοί κατασκεύασαν έργο προβληματικό, το οποίο οδήγησε στην πλημμύρα του νέου Νοσοκομείου στον Πύργο! Αυτά που δήθεν καταγγέλουν, τότε τους τα έλεγε η αντιπολίτευση. Όμως δεν έκανε προσφυγή κανείς γιατί ήθελαν να γίνει το έργο.\n10) Γιατί ομιλείτε για «δυο μέτρα, δυο σταθμά»; Προφανώς γιατί άλλα λένε και έπρατταν τα αντίθετα. Έχουμε ανακαλύψει «τερατουργήματα» με πρωταγωνιστές όψιμους εισαγγελείς της ηθικής! Ήδη όμως στον Δικαστικό χώρο εξελίσσονται υποθέσεις σοβαρές που τους αφορούν! Σεβόμαστε όμως τη Δικαιοσύνη και το τεκμήριο της αθωότητας. Κάτι που δεν πράττουν οι ίδιοι, γιατί στήνουν δίκες σε …site προβλέποντας καταδίκες και ποινές!\nΈχουμε το δικαίωμα όταν εμείς κρίνουμε να επιλέγουμε την καλύτερη λύση για την έγκαιρη κι ασφαλή κατασκευή του έργου. Εξάλλου το 2021 είναι χρονιά έργων. Ήδη έχουν συμβασιοποιηθεί αρκετά και είναι ώριμα προς δημοπράτηση ακόμα περισσότερα. Για παιδαριώδεις αιτιάσεις, σενάρια …Φώσκολου, κ.τ.λ., δεν απαντάμε.\nΗ τακτική αυτή κρίθηκε στην προηγούμενη 8ετία των «αρχαγγέλων». Να θυμίσουμε κι ότι αθωώθηκε ο μόνιμα κατηγορούμενος τους, ούτε δικηγόρο παράστασης πολιτικής αγωγής δεν όρισαν ενώ υποχρεούνταν. Τέτοια σοβαρότητα και τέτοιος σεβασμός στη Δικαιοσύνη!\n"Ενδείξεις-Αποδείξεις" : Διαδικασία διαπραγμάτευσης - Αγροτική οδοποιία Δήμου Πύργου - Αλήθειες και ανακρίβειες


3 Οκτωβρίου 2019\t/ Χωρίς σχόλια\t/ 4305 προβολές\nO Πρόεδρος της Δημοκρατίας Προκόπης Παυλόπουλος εγκαινίασε παρουσία του πρωθυπουργού Κυριάκου Μητσοτάκη, το πρωί της Τρίτης το νέο Μουσείο Σύγχρονης Τέχνης του Ιδρύματος Βασίλη και Ελίζας Γουλανδρή, στο Παγκράτι.\nΤο μουσείο στεγάζεται στο διατηρητέο κτίριο της οδού Ερατοσθένους 13, όπου φιλοξενεί έργα ανεκτίμητης αξίας του Βασίλη και της Ελίζας Γουλανδρή.\nΑξίζει να σημειωθεί ότι η συλλογή του Ιδρύματος Βασίλη και Ελίζας Γουλανδρή είναι από τις σημαντικότερες ιδιωτικές συλλογές που δημιουργήθηκαν κατά το δεύτερο ήμισυ του 20ού αιώνα.\nΠλήθος κόσμου βρέθηκε στα λαμπερά εγκαίνια, ανάμεσα στους οποίους ξεχωρίσαμε την Χρυσή Βαρδινογιάννη, κόρη της Αγάπης και του Γιώργου Βαρδινογιάννη και την Αλεξία Αντσακλή-Βαρδινογιάννη, σύζυγο του Νίκου Β. Βαρδινογιάννη.\nΟι δύο όμορφες γυναίκες φωτογραφήθηκαν μαζί και έλαμψαν με την παρουσία τους.\nΗ Αλεξία είναι κόρη του Αρη Αντσακλή, καθηγητή Γυναικολογίας και Μαιευτικής στο Πανεπιστήμιο Αθηνών, και της φωτογράφου Ζέτας Αντσακλή. Παντρεύτηκε στο Πόρτο Χέλι το 2009 τον Νίκο Βαρδινογιάννη, τρίτο γιο του Βαρδή και της Μαριάννας Βαρδινογιάννη.\nTres chic με εντελώς διαφορετικά outfit, η Χρυσή και η Αλεξία μαγνήτισαν τα βλέμματα με την φυσική ομορφιά τους.\nΖέτα Αντσακλή-Αλεξία Βαρδινογιάννη-Άρης Αντσακλής/Φωτογραφία: NDP photo agency\nΑλεξία Βαρδινογιάννη Μουσείο Σύγχρονης Τέχνης του Ιδρύματος Βασίλη και Ελίζας Γουλανδρή οικογένεια Βαρδινογιάννη Χρυσή Βαρδινογιάννη\nΛεβέντης πρωτοχορευτής και μερακλίνα Κρητικιά «ανάβουν» γλέντι στους Αποστόλους Αμαρίου | ΒΙΝΤΕΟ


Στρατιώτης — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nit-2 σ. 1037-1039\nΚάποιος που υπηρετεί στο στρατό. Στις Εβραϊκές Γραφές, συχνά οι στρατιώτες προσδιορίζονται επακριβώς ανάλογα με την ειδικότητά τους: ιππείς (Εξ 14:9), δρομείς (1Σα 22:17), σφενδονιστές (2Βα 3:25), άντρες που χειρίζονταν το κοντάρι και την ασπίδα (2Χρ 25:5), καθώς και τοξοβόλοι ή τοξότες (2Χρ 35:23· Ιωβ 16:13· Ησ 21:17). Η λέξη στρατιώτης του πρωτότυπου ελληνικού κειμένου χρησιμοποιείται αυτούσια και σήμερα.—Βλέπε ΣΤΡΑΤΟΣ.\nΌταν η περιοχή της Ιουδαίας βρισκόταν υπό ρωμαϊκή κυριαρχία, ήταν συνηθισμένο να βλέπει κανείς στρατιώτες εκεί. Το γεγονός ότι ένας αξιωματικός στην Καπερναούμ μπορούσε να πει: «Διότι . . . έχω στρατιώτες στη δικαιοδοσία μου» υποδηλώνει ότι εκεί έδρευαν στρατιώτες οι οποίοι βρίσκονταν υπό τις διαταγές του. (Ματ 8:5-9) Ρωμαϊκά στρατεύματα έδρευαν στο Φρούριο Αντωνία στην Ιερουσαλήμ, από το οποίο έλεγχαν τους Ιουδαίους. Την τελευταία φορά που επισκέφτηκε ο Παύλος την Ιερουσαλήμ, ο διοικητής αυτών των στρατευμάτων τον έσωσε από έναν όχλο, και την επόμενη ημέρα τον έσωσε από τους Φαρισαίους και τους Σαδδουκαίους που είχαν προκαλέσει σάλο. (Πρ 21:30-35· 22:23, 24· 23:10) Όταν αποκαλύφτηκε μια πλεκτάνη κατά της ζωής του Παύλου, ο διοικητής παρείχε συνοδεία 70 ιππέων, 200 στρατιωτών και 200 λογχοφόρων οι οποίοι οδήγησαν τον Παύλο μέχρι την Αντιπατρίδα, ενώ οι ιππείς συνέχισαν μαζί του μέχρι την Καισάρεια.—Πρ 23:12-33.\nΙουδαίοι Στρατιώτες. Υπήρχαν επίσης Ιουδαίοι στρατιώτες, ανάμεσα στους οποίους ήταν εκείνοι που πλησίασαν τον Ιωάννη τον Βαφτιστή και τον ρώτησαν: «Εμείς τι να κάνουμε;» Πιθανόν αυτοί να είχαν κάποιου είδους αστυνομική υπηρεσία, ειδικότερα σε σχέση με τους δασμούς ή την είσπραξη των φόρων.—Λου 3:12-14.\nΕκτέλεση και Ταφή του Ιησού. Για την εκτέλεση του Ιησού χρησιμοποιήθηκαν Ρωμαίοι στρατιώτες, εφόσον τον παρέδωσαν στον Ρωμαίο κυβερνήτη με την κατηγορία του στασιασμού κατά της Ρώμης. Αυτοί οι στρατιώτες τον υπέβαλαν σε μεγάλους εξευτελισμούς, χλευάζοντάς τον, φτύνοντάς τον και χτυπώντας τον προτού τον πάρουν για να τον κρεμάσουν στο ξύλο. (Ματ 27:27-36· Ιωα 18:3, 12· 19:32-34) Μοίρασαν μεταξύ τους τα εξωτερικά του ενδύματα και έριξαν κλήρο για το εσωτερικό του ένδυμα. Προφανώς, το απόσπασμα που κρέμασε τον Ιησού στο ξύλο αποτελούνταν από τέσσερις στρατιώτες. (Ιωα 19:23, 24) Ο αξιωματικός που επέβλεπε την εκτέλεση, παρατηρώντας τα φαινόμενα που έλαβαν χώρα και τις συνθήκες κάτω από τις οποίες πέθανε ο Ιησούς, είπε: «Σίγουρα αυτός ο άνθρωπος ήταν Γιος του Θεού». (Μαρ 15:33-39) Ρωμαίοι στρατιώτες τοποθετήθηκαν επίσης ως φρουροί στο μνήμα του Ιησού. (Ματ 27:62-66) Αν αυτοί οι φρουροί ήταν μέλη της Ιουδαϊκής αστυνομίας του ναού, οι Ιουδαίοι δεν θα ήταν αναγκασμένοι να ζητήσουν την άδεια του Πιλάτου για αυτό το θέμα. Επιπλέον, οι πρωθιερείς υποσχέθηκαν να τακτοποιήσουν το ζήτημα με τον κυβερνήτη, αν αυτός μάθαινε ότι είχε εξαφανιστεί το σώμα του Ιησού.—Ματ 28:14.\nΟ Πρώτος Εθνικός Χριστιανός. Περίπου τριάμισι χρόνια αργότερα, ένας Ρωμαίος στρατιώτης—ένας εκατόνταρχος—έστειλε δύο από τους οικιακούς του υπηρέτες και «έναν ευλαβή στρατιώτη» να προσκαλέσουν τον Πέτρο στην Καισάρεια. Ενώ ο Πέτρος κήρυττε, ο Κορνήλιος και το σπιτικό του, περιλαμβανομένου αναμφίβολα και “του ευλαβούς στρατιώτη” ο οποίος τον υπηρετούσε, έλαβαν το άγιο πνεύμα και έγιναν τα πρώτα μέλη της Χριστιανικής εκκλησίας που πάρθηκαν ανάμεσα από τους Εθνικούς.—Πρ 10:1, 7, 44-48.\nΗ Απελευθέρωση του Πέτρου. Αργότερα, ο απόστολος Πέτρος συνελήφθη με εντολή του Ηρώδη Αγρίππα Α΄ και φυλακίστηκε, φρουρούμενος από τέσσερις βάρδιες των τεσσάρων στρατιωτών η καθεμιά. Σε κάθε βάρδια, δύο στρατιώτες φρουρούσαν την πόρτα της φυλακής και δύο φρουρούσαν προσωπικά τον Πέτρο, έχοντάς τον ανάμεσά τους αλυσοδεμένο με αυτούς. Τη νύχτα εμφανίστηκε ένας άγγελος ο οποίος ελευθέρωσε τον Πέτρο από τις αλυσίδες του και τον έβγαλε από τη φυλακή. Αυτό προκάλεσε ταραχή μεταξύ των στρατιωτών, και ο Ηρώδης, αφού εξέτασε τους φρουρούς που ήταν υπεύθυνοι, διέταξε να τους «πάρουν για τιμωρία», πιθανώς προκειμένου να θανατωθούν σύμφωνα με το ρωμαϊκό έθιμο.—Πρ 12:4-10, 18, 19.\nΕκδήλωση Καλοσύνης στον Παύλο. Όταν ο απόστολος Παύλος μεταφέρθηκε με πλοίο στη Ρώμη επειδή επικαλέστηκε τον Καίσαρα, την επιτήρησή του ανέλαβε ένα απόσπασμα στρατιωτών το οποίο βρισκόταν υπό τις διαταγές ενός αξιωματικού ονόματι Ιούλιου από τη μονάδα του Αυγούστου. Αυτός ο άντρας συμπεριφέρθηκε στον Παύλο με καλοσύνη και του επέτρεψε να πάει στους φίλους του για να τον φροντίσουν. Στην αρχή προφανώς δεν αναγνώριζε ότι ο Παύλος είχε την κατεύθυνση του Θεού, γι’ αυτό και έδωσε μεγαλύτερη σημασία στον ιδιοκτήτη του πλοίου και στον κυβερνήτη. Αλλά ύστερα από μια σφοδρή θύελλα που παρέσερνε το πλοίο εδώ και εκεί και το κλυδώνιζε βίαια επί ημέρες, και όταν ο Παύλος αφηγήθηκε ένα όραμα στο οποίο του είχε αποκαλυφτεί ότι οι ζωές όλων των επιβατών ήταν εξασφαλισμένες, ο αξιωματικός και οι άντρες του τον άκουσαν. Όταν το πλοίο άρχισε να διαλύεται κοντά στη Μάλτα, οι στρατιώτες ετοιμάστηκαν να σκοτώσουν όλους τους φυλακισμένους, αλλά ο αξιωματικός Ιούλιος, θέλοντας να διατηρήσει σώο τον Παύλο, τους απέτρεψε. (Πρ 27:1, 3, 9-11, 20-26, 30, 31, 39-44) Στη Ρώμη, επιτράπηκε στον Παύλο να μείνει σε δικό του νοικιασμένο σπίτι με έναν στρατιώτη που τον φρουρούσε.—Πρ 28:16, 30.\nΣυμβολική Χρήση. Υπερασπιζόμενος την αποστολική του ιδιότητα στην επιστολή του προς την εκκλησία της Κορίνθου, ο Παύλος έγραψε: «Ποιος υπηρετεί ποτέ ως στρατιώτης με δική του δαπάνη;» (1Κο 9:7) Μολονότι ο Παύλος δεν είχε δεχτεί υλική βοήθεια από τους Κορινθίους, σε αυτή την περίπτωση υποστήριξε ότι, ως στρατιώτης στην υπηρεσία του Κυρίου, του Χριστού, είχε σίγουρα την εξουσία να το κάνει αυτό. Ο Παύλος θεωρούσε επίσης στρατιώτες του Χριστού εκείνους που συνεργάζονταν μαζί του στο κήρυγμα των καλών νέων, και τους αποκαλούσε “συστρατιώτες”.—Φλπ 2:25· Φλμ 2.\nΣτον Τιμόθεο, τον οποίο είχε επιφορτίσει με βαριά ευθύνη, ο απόστολος Παύλος έγραψε: «Ως καλός στρατιώτης του Χριστού Ιησού να συμμετάσχεις στην κακοπάθηση. Κανείς ο οποίος υπηρετεί ως στρατιώτης δεν αναμειγνύεται στις εμπορικές υποθέσεις της ζωής, για να κερδίσει την επιδοκιμασία εκείνου που τον στρατολόγησε». (2Τι 2:3, 4) Ο καλός στρατιώτης ξέρει ότι τον περιμένουν κακουχίες και έχει επίγνωση του ότι πρέπει να είναι έτοιμος να προσφέρει υπηρεσία ανά πάσα στιγμή και να υπομείνει κάτω από τις πιο δύσκολες συνθήκες. Όσον καιρό πολεμάει, δεν ζητάει την άνεσή του και ό,τι τον ευχαριστεί. Ο χρόνος του και η ενεργητικότητά του είναι στη διάθεση του ανωτέρου του. Επιπλέον, ο στρατιώτης αφήνει την επιχείρηση, το αγρόκτημα, την τέχνη ή το επάγγελμά του προκειμένου να υπηρετήσει. Δεν αναμειγνύεται σε άλλα πράγματα που θα μπορούσαν να αποσπάσουν την προσοχή του και την ενεργητικότητά του από την πλέον σημαντική μάχη στην οποία έχει εμπλακεί. Διαφορετικά, είναι πιθανό να χάσει τη ζωή του είτε ο ίδιος είτε τα άτομα που εξαρτώνται από αυτόν. Σύμφωνα με τους ιστορικούς, οι Ρωμαίοι στρατιώτες δεν επιτρεπόταν να ασκούν καμία τέχνη και απαγορευόταν να είναι παιδαγωγοί ή επιστάτες περιουσίας για να μην αποσπώνται από τον αντικειμενικό τους στόχο. Ακόμη και κάτω από το Μωσαϊκό Νόμο, ο νεόνυμφος άντρας ή ο άντρας που είχε σπίτι το οποίο δεν είχε εγκαινιάσει ή αμπέλι από το οποίο δεν είχε πάρει καρπό απαλλασσόταν από τη στρατιωτική υπηρεσία. Επίσης, αν κάποιος φοβόταν, σίγουρα δεν θα ήταν καλός στρατιώτης και θα κλόνιζε το ηθικό των συστρατιωτών του. Επομένως, ένας τέτοιος άντρας απαλλασσόταν υπό το Νόμο. (Δευ 20:5-8) Έτσι λοιπόν, οι Χριστιανοί—Ιουδαίοι και Εθνικοί—μπορούσαν να συλλάβουν εύκολα την εφαρμογή του παραδείγματος του Παύλου.\nΣτην επιστολή προς τους Εφεσίους, ο Παύλος υπογράμμισε με σαφήνεια ότι ο Χριστιανός στρατιώτης δεν διεξάγει μάχη ενάντια σε αίμα και σάρκα αλλά ενάντια «στις πονηρές πνευματικές δυνάμεις στους ουράνιους τόπους». Επομένως, την πανοπλία που είναι απαραίτητη για αυτή τη μάχη δεν θα μπορούσε να την προμηθευτεί κανείς από κοσμικές πηγές, αλλά από τον Ιεχωβά Θεό, ο οποίος φέρνει τη νίκη υπό τον Διοικητή του στρατεύματός του, τον Ιησού Χριστό.—Εφ 6:11-17.


Αναρτήθηκε από ΣΩΒΑ ΑΡΤΑΣ στις 12:01 μ.μ. Δεν υπάρχουν σχόλια:\nΑναρτήθηκε από ΣΩΒΑ ΑΡΤΑΣ στις 6:24 π.μ. Δεν υπάρχουν σχόλια:\nΑναρτήθηκε από ΣΩΒΑ ΑΡΤΑΣ στις 9:43 π.μ. Δεν υπάρχουν σχόλια:\nΑναρτήθηκε από ΣΩΒΑ ΑΡΤΑΣ στις 12:06 π.μ. Δεν υπάρχουν σχόλια:\nΑναρτήθηκε από ΣΩΒΑ ΑΡΤΑΣ στις 12:03 μ.μ. Δεν υπάρχουν σχόλια:\nΑναρτήθηκε από ΣΩΒΑ ΑΡΤΑΣ στις 11:51 π.μ. Δεν υπάρχουν σχόλια:\nΑναρτήθηκε από ΣΩΒΑ ΑΡΤΑΣ στις 1:27 π.μ. Δεν υπάρχουν σχόλια:\nΑναρτήθηκε από ΣΩΒΑ ΑΡΤΑΣ στις 11:22 π.μ. Δεν υπάρχουν σχόλια:


Μαύρο47 Άσπρο1 Καφέ6 Μπεζ30 Μπλε5 Ασημί1 Ατσαλί3 Ταμπά5 Χρυσό1 Πλατίνα3 Μπρονζέ6 Κάμελ2 Χακί1 Νουντ3 Χαλκός5\n359 3669 3780 3883 3975 4070 4161 4213\nG1326BZ ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ BLONDIE ΜΠΡΟΝΖΕ\nG1345BE ΓΥΝΑΙΚΕΙΟ ΔΕΡΜΑΤΙΝΟ ΠΕΔΙΛΟ ΑΝΑΤΟΜΙΚΟ AEROSTEP ΜΠΕΖ+\n. Πάνω μέρος δέρμα. Εσωτερική επένδυση δέρμα. Δερμάτινο πατάκι. Τακούνι ύψους 5,5 cm. Ελληνικής εταιρείας AEROSTEP..\nG1346G ΓΥΝΑΙΚΕΙΟ ΔΕΡΜΑΤΙΝΟ ΠΕΔΙΛΟ ΑΝΑΤΟΜΙΚΟ AEROSTEP ΧΡΥΣΟ+\nG1346S ΓΥΝΑΙΚΕΙΟ ΔΕΡΜΑΤΙΝΟ ΠΕΔΙΛΟ ΑΝΑΤΟΜΙΚΟ AEROSTEP ΑΣΗΜΙ+\nG1347B ΓΥΝΑΙΚΕΙΟ ΔΕΡΜΑΤΙΝΟ ΠΕΔΙΛΟ ΑΝΑΤΟΜΙΚΟ AEROSTEP ΜΑΥΡΟ+\nG1348T ΓΥΝΑΙΚΕΙΟ ΔΕΡΜΑΤΙΝΟ ΠΕΔΙΛΟ ΑΝΑΤΟΜΙΚΟ AEROSTEP ΤΑΜΠΑ+\nG1350B ΓΥΝΑΙΚΕΙΟ ΔΕΡΜΑΤΙΝΟ ΠΕΔΙΛΟ ΑΝΑΤΟΜΙΚΟ AEROSTEP ΜΑΥΡΟ+\n. Πάνω μέρος δέρμα. Εσωτερική επένδυση δέρμα. Δερμάτινο πατάκι. Πλατφόρμα ύψους 6,5 cm και φιάπα 3 cm. Ελληνικής εταιρείας AEROSTEP..\nG1350BE ΓΥΝΑΙΚΕΙΟ ΔΕΡΜΑΤΙΝΟ ΠΕΔΙΛΟ ΑΝΑΤΟΜΙΚΟ AEROSTEP ΜΠΕΖ+\nG1366B ΓΥΝΑΙΚΕΙΟ ΔΕΡΜΑΤΙΝΟ ΠΕΔΙΛΟ ΑΝΑΤΟΜΙΚΟ AEROSTEP ΜΑΥΡΟ+\n. Πάνω μέρος δέρμα. Εσωτερική επένδυση δέρμα. Δερμάτινο αφρολεξαρισμένο πατάκι. Τακούνι σφηνάκι ύψους 4,5 cm. Ελληνικής εταιρείας AEROSTEP..\nG1366BE ΓΥΝΑΙΚΕΙΟ ΔΕΡΜΑΤΙΝΟ ΠΕΔΙΛΟ ΑΝΑΤΟΜΙΚΟ AEROSTEP ΜΠΕΖ+\nG1366T ΓΥΝΑΙΚΕΙΟ ΔΕΡΜΑΤΙΝΟ ΠΕΔΙΛΟ ΑΝΑΤΟΜΙΚΟ AEROSTEP ΤΑΜΠΑ+\nG1367T ΓΥΝΑΙΚΕΙΟ ΔΕΡΜΑΤΙΝΟ ΠΕΔΙΛΟ ΑΝΑΤΟΜΙΚΟ AEROSTEP ΤΑΜΠΑ+\n. Πάνω μέρος δέρμα. Εσωτερική επένδυση δέρμα. Δερμάτινο πατάκι. Λάστιχο στο κουτουπιέ για πιο καλή εφαρμογή. Αυτοκόλλητο πίσω κούμπωμα για πιο εύκολη εφαρμογή. Τακούνι ντυμένο σφηνάκι ύψους 5 cm. Ελληνικής εταιρείας AEROSTEP..\nG1370BL ΓΥΝΑΙΚΕΙΟ ΔΕΡΜΑΤΙΝΟ ΠΕΔΙΛΟ ΑΝΑΤΟΜΙΚΟ AEROSTEP ΜΠΛΕ+\n. Πάνω μέρος δέρμα. Εσωτερική επένδυση δέρμα. Δερμάτινο αφρολεξαρισμένο πατάκι. Ραφτή σόλα ύψους 3 cm. Λάστιχα στο κουτουπιέ για πιο καλή εφαρμογή. Αυτοκόλλητο κούμπωμα. Ελληνικής εταιρίας AEROSTEP..\nG1370T ΓΥΝΑΙΚΕΙΟ ΔΕΡΜΑΤΙΝΟ ΠΕΔΙΛΟ ΑΝΑΤΟΜΙΚΟ AEROSTEP ΤΑΜΠΑ+\nG1370W ΓΥΝΑΙΚΕΙΟ ΔΕΡΜΑΤΙΝΟ ΠΕΔΙΛΟ ΑΝΑΤΟΜΙΚΟ AEROSTEP ΑΣΠΡΟ+\nG1371B ΓΥΝΑΙΚΕΙΟ ΠΕΔΙΛΟ ΑΝΑΤΟΜΙΚΟ SIRENA ΜΑΥΡΟ\n. Πάνω μέρος τεχνόδερμα εξαιρετικής ποιότητας. Εσωτερική επένδυση τεχνόδερμα. Ελαφριά σόλα ύψους 6 cm. Λάστιχο στο κουτουπιέ για πιο καλή και εύκολη εφαρμογή. Ελληνικής εταιρίας SIRENA ..\nG1371BE ΓΥΝΑΙΚΕΙΟ ΠΕΔΙΛΟ ΑΝΑΤΟΜΙΚΟ SIRENA ΜΠΕΖ\nG1372BR ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ SPROX ΚΑΦΕ\n. Πάνω μέρος τεχνόδερμα . Εσωτερική επένδυση τεχνόδερμα . Σόλα ύψους 2 cm . Εταιρίας SPROX..\nG1377BE ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ SPROX ΜΠΕΖ\n. Πάνω μέρος τεχνόδερμα . Εσωτερική επένδυση τεχνόδερμα . Σόλα ύψους 1,5 cm . Εταιρίας SPROX..\nG1390B ΓΥΝΑΙΚΕΙΑ ΑΝΑΤΟΜΙΚΗ ΠΛΑΤΦΟΡΜΑ WALKME ΜΑΥΡΟ\n. Πάνω μέρος τεχνόδερμα εξαιρετικής ποιότητας. Ελαφριά σόλα με ειδικό δερμάτινο πάτημα evogel ύψους 9,5 cm και φιάπα 3,5 cm. Λάστιχο στο κουτουπιέ για πιο καλή και εύκολη εφαρμογή. Ελληνικής εταιρίας WALKME..\nG1390BE ΓΥΝΑΙΚΕΙΑ ΑΝΑΤΟΜΙΚΗ ΠΛΑΤΦΟΡΜΑ WALKME ΜΠΕΖ\n. Πάνω μέρος τεχνόδερμα εξαιρετικής ποιότητας. Εσωτερική επένδυση τεχνόδερμα. Ελαφριά εύκαμπτη σόλα με ειδικό πάτημα evogel ύψους 8 cm και φιάπα 2,5 cm. Λάστιχα στο κουτουπιέ για πιο καλή εφαρμογή. Ιταλικής εταιρίας INBLU..\nG1407PL ΓΥΝΑΙΚΕΙΟ ΠΕΔΙΛΟ ΑΝΑΤΟΜΙΚΟ INBLU ΠΛΑΤΙΝΑ\nG1408B ΓΥΝΑΙΚΕΙΟ ΠΕΔΙΛΟ ΑΝΑΤΟΜΙΚΟ INBLU ΜΑΥΡΟ\n. Πάνω μέρος τεχνόδερμα εξαιρετικής ποιότητας. Εσωτερική επένδυση τεχνόδερμα. Ελαφριά εύκαμπτη σόλα με ειδικό πάτημα evogel ύψους 4 cm. Λάστιχο στο κουτουπιέ για πιο καλή εφαρμογή. Ιταλικής εταιρίας INBLU..\nG1408PL ΓΥΝΑΙΚΕΙΟ ΠΕΔΙΛΟ ΑΝΑΤΟΜΙΚΟ INBLU ΠΛΑΤΙΝΑ\nG1409T ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ SPROX ΤΑΜΠΑ\n. Πάνω μέρος τεχνόδερμα . Εσωτερική επένδυση τεχνόδερμα . Σόλα ύψους 4 cm . Εταιρίας SPROX..\nG1412B ΓΥΝΑΙΚΕΙΟ ΠΕΔΙΛΟ ΑΝΑΤΟΜΙΚΟ INBLU ΜΑΥΡΟ\nG1053B ΓΥΝΑΙΚΕΙΟ ΔΕΡΜΑΤΙΝΟ ΠΕΔΙΛΟ ΑΝΑΤΟΜΙΚΟ AEROSTEP ΜΑΥΡΟ+\n. Πάνω μέρος δέρμα. Εσωτερική επένδυση δέρμα. Δερμάτινο πατάκι. Τακούνι σφηνάκι ύψους 5 cm. Ελληνικής εταιρείας AEROSTEP..\nG1053BE ΓΥΝΑΙΚΕΙΟ ΔΕΡΜΑΤΙΝΟ ΠΕΔΙΛΟ ΑΝΑΤΟΜΙΚΟ AEROSTEP ΜΠΕΖ+\nG1053BL ΓΥΝΑΙΚΕΙΟ ΔΕΡΜΑΤΙΝΟ ΠΕΔΙΛΟ ΑΝΑΤΟΜΙΚΟ AEROSTEP ΜΠΛΕ+\nG1265B ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ BLONDIE ΜΑΥΡΟ\nG1272N ΓΥΝΑΙΚΕΙΑ ΑΝΑΤΟΜΙΚΗ ΠΑΝΤΟΦΛΑ COMFORTFLEX ΝΟΥΝΤ\n. Πάνω μέρος τεχνόδερμα . Eσωτερική αφρολεξαρισμένη υφασμάτινη επένδυση. Αφρολεξαρισμένο ανατομικό πατάκι. Σταθερό χοντρό τακούνι ύψους 5 cm. Εσωτερικό λάστιχο για καλύτερη εφαρμογή στο κουτουπιέ. Εταιρείας Comfortflex ..\nG0894B ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ BLONDIE BLACK\n. Πάνω μέρος τεχνόδερμα εξαιρετικής ποιότητας. Φόδρα τεχνόδερμα. Ανατομικό ραφτό πατάκι. Ελαφριά σόλα από πολυουρεθάνη ύψους 3 cm. Αυτοκόλλητο κούμπωμα για εύκολη εφαρμογή. Ελληνικής εταιρίας BLONDIE..\nG1312DS ΓΥΝΑΙΚΕΙΟ ΠΕΔΙΛΟ B-SOFT ΑΤΣΑΛΙ\n. Πάνω μέρος τεχνόδερμα εξαιρετικής ποιότητας. Εσωτερική επένδυση τεχνόδερμα. Ευλίγιστη σόλα ύψους 4 cm. Ελληνικής εταιρείας B-SOFT..\nG1312G ΓΥΝΑΙΚΕΙΟ ΠΕΔΙΛΟ B-SOFT ΧΡΥΣΟ\nG1316B ΓΥΝΑΙΚΕΙΟ ΠΕΔΙΛΟ B-SOFT ΜΑΥΡΟ\n. Πάνω μέρος τεχνόδερμα . Εσωτερική επένδυση τεχνόδερμα. Ευλίγιστη σόλα ύψους 2 cm. Ελληνικής εταιρείας B-SOFT..\nG1316BR ΓΥΝΑΙΚΕΙΟ ΠΕΔΙΛΟ B-SOFT ΚΑΦΕ\nG1270BE ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ COMFORTFLEX ΜΠΕΖ\n. Πάνω μέρος τεχνόδερμα . Eσωτερική αφρολεξαρισμένη υφασμάτινη επένδυση. Αφρολεξαρισμένο ανατομικό πατάκι. Σταθερό χοντρό τακούνι ύψους 5 cm . Εταιρείας Comfortflex ..\nG1270BR ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ COMFORTFLEX ΚΑΦΕ\nG1271BE ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ COMFORTFLEX ΜΠΕΖ\nG1273BE ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ COMFORTFLEX ΜΠΕΖ\nG1273BR ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ COMFORTFLEX ΚΑΦΕ\nG1274N ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ COMFORTFLEX ΝΟΥΝΤ\nG1196CH ΓΥΝΑΙΚΕΙΟ ΠΕΔΙΛΟ SPROX ΧΑΚΙ\n. Πάνω μέρος τεχνόδερμα . Εσωτερική επένδυση τεχνόδερμα . Αφρολεξαρισμένο αντιιδρωτικό πατάκι . Αυτοκόλλητο κούμπωμα για εύκολη εφαρμογή.. Σόλα πλατφόρμα ύψους 6 cm . Εταιρείας SPROX..\nG1212BZ ΓΥΝΑΙΚΕΙΟ ΠΕΔΙΛΟ ΑΝΑΤΟΜΙΚΟ SIRENA ΜΠΡΟΝΖΕ\n. Πάνω μέρος τεχνόδερμα εξαιρετικής ποιότητας. Εσωτερική επένδυση τεχνόδερμα. Σταθερή αντιολισθητική σόλα ύψους 3,5 cm. Ελληνικής εταιρείας SIRENA ..\n. Πάνω μέρος τεχνόδερμα. Εσωτερική επένδυση τεχνόδερμα. Ανατομικό ραφτό πατάκι. Ελαφριά σόλα από πολυουρεθάνη ύψους 3,5 cm. Λάστιχα στο κουτουπιέ για εύκολη εφαρμογή. Ελληνικής εταιρείας BLONDIE ..\nG1238B ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ BLONDIE ΜΑΥΡΟ\nG1238C ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ BLONDIE ΚΑΜΕΛ\nG1257B ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ BLONDIE ΜΑΥΡΟ\n. Πάνω μέρος τεχνόδερμα . Εσωτερική επένδυση τεχνόδερμα . Εύκαμπτη ελαφριά αναπαυτική σόλα ύψους 2 cm . Ελληνικής εταιρείας BLONDIE ..\nG1257CO ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ BLONDIE ΧΑΛΚΟΣ\nG1329B ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ BLONDIE ΜΑΥΡΟ\nG1329BE ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ BLONDIE ΜΠΕΖ\nG1145B ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ BLONDIE ΜΑΥΡΟ\n. Πάνω μέρος τεχνόδερμα. Εσωτερική επένδυση τεχνόδερμα. Ανατομικό ραφτό πατάκι. Ελαφριά σόλα από πολυουρεθάνη ύψους 3,5 cm. Αυτοκόλλητο κούμπωμα για εύκολη εφαρμογή. Αυτοκόλλητο στο κουτουπιέ για ρύθμιση στο πάχος του ποδιού. Ελληνικής εταιρείας BLONDIE ..\nG1145DS ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ BLONDIE ΑΤΣΑΛΙ\n. Πάνω μέρος τεχνόδερμα. Εσωτερική επένδυση τεχνόδερμα. Ανατομικό ραφτό πατάκι. Ελαφριά σόλα από πολυουρεθάνη ύψους 7,5 cm. Ελληνικής εταιρείας BLONDIE ..\nG1263B ΓΥΝΑΙΚΕΙΟ ΠΕΔΙΛΟ BLONDIE ΜΑΥΡΟ\n. Πάνω μέρος τεχνόδερμα . Εσωτερική επένδυση τεχνόδερμα. Ελαφριά σόλα από πολυουρεθάνη ύψους 4 cm και φιάπα 2,5 cm. Ελληνικής εταιρείας BLONDIE ..\nG1263BZ ΓΥΝΑΙΚΕΙΟ ΠΕΔΙΛΟ BLONDIE ΜΠΡΟΝΖΕ\nG1266B ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ BLONDIE ΜΑΥΡΟ\n. Πάνω μέρος τεχνόδερμα. Εσωτερική επένδυση τεχνόδερμα. Αφρολεξαρισμένο ραφτό πατάκι. Πλατφόρμα ύψους 6 cm. Ελληνικής εταιρείας BLONDIE ..\nG1266BZ ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ BLONDIE ΜΠΡΟΝΖΕ\nG1290BE ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ B-SOFT ΜΠΕΖ\n. Πάνω μέρος τεχνόδερμα. Εσωτερική επένδυση τεχνόδερμα. Αφρολεξαρισμένο ραφτό πατάκι. Πλατφόρμα ύψους 6 cm. Ελληνικής εταιρείας B-SOFT..\nG1291BE ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ B-SOFT ΜΠΕΖ\nG1293B ΓΥΝΑΙΚΕΙΟ ΠΕΔΙΛΟ ΑΝΑΤΟΜΙΚΟ B-SOFT ΜΑΥΡΟ\n. Πάνω μέρος τεχνόδερμα εξαιρετικής ποιότητας. Εσωτερική επένδυση τεχνόδερμα. Ελαφριά σόλα από πολυουρεθάνη ύψους 5 cm. Δερμάτινο αφρολεξαρισμένο ανατομικό ραφτό πατάκι. Ειδικά φυτευτά φουσκώματα στο πέλμα για να κάνουν μασάζ στη πατούσα. Ελληνικής εταιρείας B-SOFT ..\nG1307B ΓΥΝΑΙΚΕΙΟ ΠΕΔΙΛΟ ΑΝΑΤΟΜΙΚΟ B-SOFT ΜΑΥΡΟ\n. Πάνω μέρος τεχνόδερμα εξαιρετικής ποιότητας. Εσωτερική επένδυση τεχνόδερμα. Ελαφριά σόλα από πολυουρεθάνη ύψους 4 cm. Δερμάτινο αφρολεξαρισμένο ανατομικό ραφτό πατάκι. Ειδικό φυτευτό φούσκωμα στο πέλμα για να κάνει μασάζ τη πατούσα. Αυτοκόλλητο κούμπωμα για εύκολη εφαρμογή. Αυτοκόλλ..\nG1307BL ΓΥΝΑΙΚΕΙΟ ΠΕΔΙΛΟ ΑΝΑΤΟΜΙΚΟ B-SOFT ΜΠΛΕ\nG1325B ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ BLONDIE ΜΑΥΡΟ\n. Πάνω μέρος τεχνόδερμα. Εσωτερική επένδυση τεχνόδερμα. Ελαφριά σόλα από πολυουρεθάνη ύψους 3,5 cm. Αυτοκόλλητα κουμπώματα για πιο καλή και γρήγορη εφαρμογή. Ανατομικό ραφτό πατάκι. Ελληνικής εταιρείας BLONDIE ..\nG1325BE ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ BLONDIE ΜΠΕΖ\nG1327B ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ BLONDIE ΜΑΥΡΟ\n. Πάνω μέρος τεχνόδερμα. Εσωτερική επένδυση τεχνόδερμα. Ανατομικό ραφτό πατάκι. Ελαφριά σόλα από πολυουρεθάνη ύψους 3,5 cm. Αυτοκόλλητη φάσα για καλή εφαρμογή. Ελληνικής εταιρείας BLONDIE ..\nG1327BE ΓΥΝΑΙΚΕΙΟ ΑΝΑΤΟΜΙΚΟ ΠΕΔΙΛΟ BLONDIE ΜΠΕΖ\nG1010BE ΓΥΝΑΙΚΕΙΟ ΠΕΔΙΛΟ ΑΝΑΤΟΜΙΚΟ B-SOFT ΜΠΕΖ\n. Πάνω μέρος τεχνόδερμα εξαιρετικής ποιότητας. Φόδρα τεχνόδερμα. Ελαφριά σόλα από πολυουρεθάνη ύψους 3,5 cm. Δερμάτινο αφρολεξαρισμένο ανατομικό πατάκι. Ελληνικής εταιρείας B-SOFT ..\nG1011B ΓΥΝΑΙΚΕΙΟ ΠΕΔΙΛΟ ΑΝΑΤΟΜΙΚΟ B-SOFT ΜΑΥΡΟ\n. Πάνω μέρος τεχνόδερμα εξαιρετικής ποιότητας. Φόδρα τεχνόδερμα. Ελαφριά σόλα από πολυουρεθάνη ύψους 4 cm. Δερμάτινο αφρολεξαρισμένο ανατομικό πατάκι. Ελληνικής εταιρείας B-SOFT ..\nG1011BL ΓΥΝΑΙΚΕΙΟ ΠΕΔΙΛΟ ΑΝΑΤΟΜΙΚΟ B-SOFT ΜΠΛΕ\nG1027B ΓΥΝΑΙΚΕΙΟ ΠΕΔΙΛΟ SPROX ΜΑΥΡΟ\n. Πάνω μέρος τεχνόδερμα . Εσωτερική επένδυση τεχνόδερμα . Αφρολεξαρισμένο αντιιδρωτικό πατάκι . Λάστιχα στο κουτουπιέ για εύκολη εφαρμογή.. Σόλα πλατφόρμα ύψους 6 cm . Εταιρείας SPROX..\n. Πάνω μέρος τεχνόδερμα εξαιρετικής ποιότητας. Εσωτερική επένδυση τεχνόδερμα. Δερμάτινο ανατομικό ραφτό πατάκι. Ελαφριά σόλα από πολυουρεθάνη ύψους 8 cm. Ελληνικής εταιρείας B-SOFT..\nΕΜΦΑΝΙΣΗ 1 ΕΩΣ 96 ΑΠΟ 119 (2 Σελ.)


Ημερίδα στον Δήμο Νεστορίου με θέμα ΄΄Η καλλιέργεια φακής στον ΄΄ | blog καθημερινής ενημέρωσης\nΗμερίδα στον Δήμο Νεστορίου με θέμα ΄΄Η καλλιέργεια φακής στον ΄΄\nΟ Δήμος Νεστορίου και το ΓΕΩΤ.Ε.Ε./Παράρτημα Δυτικής Μακεδονίας σας προσκαλούνε στην ημερίδα με θέμα:\n«Η ΚΑΛΛΙΕΡΓΕΙΑ ΤΗΣ ΦΑΚΗΣ ΣΤΟ ΔΗΜΟΥ ΝΕΣΤΟΡΙΟΥ ΚΑΙ ΣΤΗΝ ΕΥΡΥΤΕΡΗ ΠΕΡΙΟΧΗ»\nπου διοργανώνουν την Παρασκευή 16 Νοεμβρίου 2012 και ώρα 18:00 στην Αίθουσα Εκδηλώσεων του Δημοτικού Σχολείου Διποταμίαςτης Δημοτικής Ενότητας Ακριτών του Δήμου Νεστορίου.\n18:30 – 18:40 Χαιρετισμός Δήμαρχου Νεστορίου.\n18:40 – 18:50 Χαιρετισμός Προέδρου ΓΕΩΤ.Ε.Ε/Π.Δ.Μ.\n18:50 – 19:00 Χαιρετισμοί Επισήμων.\n19:00 – 19:30 «Καλλιεργητικές πρακτικές στη φακή».\nΕισηγητής : Ιωάννης Τσιάλτας, Λέκτορας Γεωργίας της Γεωπονικής Σχολής ΑΠΘ\n19:30 – 20:00 «Εντομολογικά προβλήματα της φακή. Τρόποι καταπολέμησης».\nΕισηγητής : Δημήτρης Κωβαίος, καθηγητής εντομολογίας ΑΠΘ\n20:00 – 20:30 «Συμβολαιακή γεωργία στη φακή. Το παράδειγμα του Βόιου».\nΕισηγητής : Ιωάννης Παπαϊορδανίδης, Γεωπόνος\n20:30 – 21:00 Συζήτηση και Συμπεράσματα\nΔημοσιεύτηκε απο τον Bill Xrisiko στις 13,Νοέμβριος, 2012, 12:20 μμ. στις Κατηγορίες photos, ΝΕΣΤΟΡΙΟ, ΠΟΛΙΤΙΚΑ ΚΑΣΤΟΡΙΑΣ. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)


Citizens of Lemesos: Ένας σύγχρονος παραμυθάς που με τη μουσική του γίνεται «ένα» με τα παιδιά\nCitizens of Lemesos: Ένας σύγχρονος παραμυθάς που με τη μουσική του γίνεται «ένα» με τα παιδιά\tFeatured\nO Νίκος Χριστοδούλου είναι τραγουδοποιός και τα τελευταία 6 χρόνια γράφει παραμύθια, τα οποία σύντομα θα εκδώσει. Εδώ και αρκετό καιρό τον τριβέλιζε μια ιδέα την οποία τον τελευταίο χρόνο έκανε πράξη. Ξεκίνησε μουσικές αφηγήσεις παραμυθιών για παιδάκια. Πλέον, ο Νίκος ως ένας σύγχρονος παραμυθάς, μας περιγράφει πώς συνδύασε την αγάπη του για τη μουσική και τα παιδιά.\nΠοια συστατικά συνθέτουν μια καλή αφήγηση;\nΔεν είμαι και ο ειδικός για να απαντήσω σε αυτή την ερώτηση. Μπορώ να πω από την λίγη εμπειρία που έχω ότι πρέπει να μην υπάρχει πολλή λεπτομέρεια και κυρίως να υπάρχει καλή ροή της ιστορίας, που να κάνει τα παιδιά να σκέφτονται και να έχουν αγωνία να μάθουν την εξέλιξη. Ως παραμυθάς πρέπει σίγουρα να μπαίνεις στον «κόσμο των παιδιών» και να γίνεσαι ένα με αυτά. Όσο πιο κοντά είσαι με τα παιδιά τόσο πιο εύκολη θα είναι η αφήγηση. Εγώ συνδυάζω και τραγουδάκια μέσα στα παραμύθια μου, έτσι δεν γίνεται κουραστική η αφήγηση.\nΓράφω για παιδιά του νηπιαγωγείου που εμπεριέχουν παιδικά τραγουδάκια και για μεγαλύτερα παιδιά τα οποία έχουν μέσα διδάγματα και είναι σε θέση να τα αντιληφθούν.\nΩς παιδί ποιο ήταν το δικό σας αγαπημένο παραμύθι;\nΘυμάμαι την πρώτη φορά που διάβασα τον Πινόκιο και μπορώ να πω ήταν το αγαπημένο μου. Κυρίως μου άρεσε γιατί μεγάλωνε η μύτη του όταν έλεγε ψέματα και με επηρέασε τόσο που έμαθα να μην λέω ψέματα μέχρι και σήμερα!\nΠοιο είναι το μυστικό για να παρασύρεις ένα παιδί στον κόσμο της φαντασίας;\nΤα παραμύθια δεν μπαίνουν σε καλούπια ούτε και η φαντασία, αυτό είναι το σημαντικό. Πρέπει ο παραμυθάς να έχει «το παιδάκι μέσα του» και να έχει απεριόριστη φαντασία, την οποία να μεταδίδει στα παιδιά με όσον το δυνατόν πιο άμεσο τρόπο. Όσο πιο πολλή φαντασία δώσεις στο παιδί τόσο θα αρχίσει και αυτό να σκέφτεται διαφορετικά και να λειτουργεί μοναδικά, βγαίνοντας από τα στερεότυπα.\nΕίναι τα παραμύθια ο καταλληλότερος τρόπος να διδάξεις τα παιδιά;\nΔεν ξέρω αν είναι ο καταλληλότερος, είναι όμως ένας καλός τρόπος μέσα από τα παραμύθια τα παιδιά να πάρουν πράγματα και να μάθουν. Τα παιδιά έχουν ανάγκη από παραμύθια. Προσωπικά, προσπαθώ «να μπαίνω στον κόσμο τους» και από εκεί να τους περάσω κάποια μηνύματα και μάλιστα με χαρά παρατηρώ ότι τις περισσότερες φορές το επιτυγχάνω.\nΑπό τι εμπνέεστε για να γράφετε τραγούδια;\nΕξαρτάται σε τι ψυχολογική κατάσταση βρίσκομαι. Άλλοτε μπορεί να γράψω ερωτικό τραγούδι, ενώ άλλες φορές εύθυμο παιδικό. Η νύχτα και η απόλυτη ησυχία με βοηθά αρκετά στην γραφή. Γενικά επηρεάζομαι από την φύση και τον άνθρωπο. Είμαι καλός παρατηρητής και όταν δω κάτι που θα με αγγίξει, το κάνω τραγούδι.\nΣυμφωνείτε με την άποψη ότι τα παιδιά έχουν έλλειψη φαντασίας και δημιουργικότητας, λόγω της προσκόλλησής τους στα video games και του youtube;\nΕν μέρει συμφωνώ και αυτό κυρίως εξαρτάται και από τους γονείς. Από την άλλη, η τεχνολογία εισέβαλε στα σπίτια μας και δύσκολα ένα παιδί δεν θα επηρεαστεί. Θα το παρομοίαζα με κύμα που σε παρασέρνει χωρίς να μπορείς να αντισταθείς. Η άποψή μου είναι πως οι γονείς και οι δάσκαλοι μπορούν να βοηθήσουν τα παιδιά να αρχίσουν να χρησιμοποιούν το μυαλό περισσότερο και όχι να πατάνε σαν ρομπότ ένα κουμπάκι στον υπολογιστή. Είμαι αισιόδοξος και σίγουρα από τα πρώτα κιόλας βήματα ενός παιδιού πρέπει εμείς οι μεγαλύτεροι να δείξουμε τον σωστό δρόμο στα παιδιά, πάντα με αγάπη, υπομονή και επιμονή.\nMore in this category: « Citizens of Lemesos: Μάγος από «κούνια»\tCitizens of Lemesos: Μια ζεστή αγκαλιά για όλα τα σκυλάκια »


Ενοικίαση # 4779\nΓια εργαζόμενους Γωνιακό Επενδυτικό Διαμπερές Φωτεινό\nΕνοικιάζεται γωνιακό, διαμπερές και φωτεινό διαμέρισμα, 50 τ.μ. στην περιοχή "Αιγαίου- Κηφισίας", στον 4ο όροφο με ασανσέρ, κατασκευής του 1985.\nΔιαθέτει αυτόνομη θέρμανση κλιματιστικά . Έχει συνθετικά κουφώματα και δάπεδα από μάρμαρο - ξύλο. Στα επιπλέον χαρακτηριστικά του ακινήτου προστίθενται η θωρακισμένη πόρτα και οι ντουλάπες.\nΤιμή ενοικίασης: 350€/μήνα. Μέσος όρος κοινόχρηστων: 12€/μήνα.\nΚωδικός ακινήτου: 4779\nΕνδιαφέρομαι για το ακίνητο με κωδικό 4779. Παρακαλώ επικοινωνήστε μαζί μου άμεσα.


Η κυβέρνηση προβαίνει σε κατάργηση των Πανεπιστημιακών Ερευνητικών Κέντρων και του Ελληνικού Ιδρύματος Έρευνας και Καινοτομίας, ( ΕΛ.ΙΔ.Ε.Κ.);;;;;;; - Newsplanet09\nHome / ΚΑΤΑΡΓΗΣΗ / Η κυβέρνηση προβαίνει σε κατάργηση των Πανεπιστημιακών Ερευνητικών Κέντρων και του Ελληνικού Ιδρύματος Έρευνας και Καινοτομίας, ( ΕΛ.ΙΔ.Ε.Κ.);;;;;;;\nΗ κυβέρνηση προβαίνει σε κατάργηση των Πανεπιστημιακών Ερευνητικών Κέντρων και του Ελληνικού Ιδρύματος Έρευνας και Καινοτομίας, ( ΕΛ.ΙΔ.Ε.Κ.);;;;;;;\n2/12/2022 06:12:00 μ.μ. 0\nO τομέας Παιδείας της ΝΔ παρέδωσε στην υπουργό Παιδείας μια δέσμη προτάσεων, εν όψει του νομοσχεδίου για την τριτοβάθμια εκπαίδευση που καταρτίζει τώρα το υπουργείο. Οι προτάσεις περιλαμβάνουν τα γνωστά περί επαναφοράς των Συμβουλίων Ιδρύματος στα ΑΕΙ και άλλα μέτρα, που έχει εν πολλοίς προαναγγείλει η κα Κεραμέως.\nΜαζί με αυτά περιλαμβάνονται όμως και κάποιες «νέες ιδέες», όπως η κατάργηση των Πανεπιστημιακών Ερευνητικών Κέντρων και του Ελληνικού Ιδρύματος Έρευνας και Καινοτομίας, του γνωστού ΕΛ.ΙΔ.Ε.Κ.. Το δεύτερο χαρακτηρίζεται «θνησιγενές», ενώ τα πρώτα ενοχοποιούνται στη διάσπαση του ενιαίου χώρου εκπαίδευσης-έρευνας. Πρόκειται για δύο εμβληματικά έργα, που σχεδιάστηκαν καθ’ ολοκληρίαν και θεσμοθετήθηκαν από το υπουργείο Παιδείας επί διακυβέρνησης ΣΥΡΙΖΑ.\nΤο ΕΛ.ΙΔ.Ε.Κ. ιδρύθηκε το 2016 ως ανεξάρτητος φορέας ερευνητικής χρηματοδότησης, με σκοπό την υποστήριξη της επιστημονικής έρευνας χωρίς θεματικούς ή γεωγραφικούς περιορισμούς. Η δημιουργία ενός εθνικού φορέα ερευνητικής χρηματοδότησης ήταν επιβεβλημένη. Κατ’ αρχάς, αντιμετωπίζαμε (και εξακολουθούμε να αντιμετωπίζουμε) ένα τεράστιο πρόβλημα με τη διαρροή νέων επιστημόνων στο εξωτερικό (brain drain).\nΗ χρηματοδότηση του ΕΛ.ΙΔ.Ε.Κ. εν έτει 2016 δεν ήταν καθόλου απλή υπόθεση. Η αρχική ιδέα ήταν να εκμεταλλευθεί το υπουργείο το επενδυτικό πρόγραμμα Junker. Όμως αυτό, όπως και η όλη ιδέα της μόχλευσης ιδιωτικών κεφαλαίων, αποδείχτηκε έωλο. Έτσι λοιπόν, σε έναν παροξυσμό στρατηγικής αυθάδειας του τότε υπουργείου Παιδείας, αποφασίστηκε να διερευνηθεί η δυνατότητα δανεισμού από την Ευρωπαϊκή Τράπεζα Επενδύσεων, που είχε ήδη χρηματοδοτήσει αρκετά έργα στην Ελλάδα. Ο όρος «αυθάδεια» απηχεί την πραγματικότητα. Τότε βρισκόμαστε στη δίνη των διαπραγματεύσεων με την Τρόικα και η λύση του (επιπλέον) δανεισμού ήταν το τελευταίο πράγμα που θα σκεφτόταν κανείς εάν ακολουθούσε την πεπατημένη.\nΤο ΕΛ.ΙΔ.Ε.Κ. σχεδιάστηκε ως μοχλός που θα μπορούσε να ενθαρρύνει και να κινητοποιήσει την ερευνητική κοινότητα, διαμορφώνοντας τους όρους μιας ολοένα πιο ποιοτικής δουλειάς στα Ιδρύματα μέσω της ενίσχυσης της διεπιστημονικότητας και της διασύνδεσης με περιοχές αιχμής της επιστήμης. Πρότυπό του νέου θεσμού ήταν η γερμανική DFG, ένας οργανισμός με πολύ καλή φήμη.\nΤο εγχείρημα του ΕΛ.ΙΔ.Ε.Κ. ολοκληρώθηκε με επιτυχία. Οι πόροι που εξασφαλίστηκαν μέσω μιας κοπιώδους διαπραγμάτευσης με την Ευρωπαϊκή Τράπεζα Επενδύσεων ήταν 180 εκ. EURO, ένα σημαντικό ποσό που συμπληρώθηκε από το συγχρηματοδοτούμενο σκέλος του Προγράμματος Δημοσίων Επενδύσεων και μια δωρεά από το Ίδρυμα Σταύρος Νιάρχος.\nΤο πρόγραμμα δράσεων του ΕΛ.ΙΔ.Ε.Κ. στην πρώτη φάση λειτουργίας του δεν ακολούθησε τις νεοφιλελεύθερες συνταγές της «χρήσιμης έρευνας» που είχαν διατυπωθεί επί διακυβέρνησης Σημίτη. Υλοποίησε ένα φιλόδοξο πρόγραμμα ανόρθωσης και στήριξης του ακαδημαϊκού-ερευνητικού οικοσυστήματος, που περιελάμβανε πολλά ευεργετικά μέτρα, από την ενίσχυση των διδακτόρων-μεταδιδακτόρων, ως τη στήριξη ερευνητικών πυρήνων στα Πανεπιστήμια και τα ερευνητικά κέντρα.\nΤα προγράμματα του ΕΛ.ΙΔ.Ε.Κ. έδωσαν ένεση ζωής στα ερευνητικά Ιδρύματα και βοήθησαν πολλούς αξιόλογους επιστήμονες να επαναπατριστούν ή να παραμείνουν στην Ελλάδα. Βέβαια, έγιναν και λάθη. Ένα από αυτά ήταν ότι το Ίδρυμα παρουσιάστηκε ως η ελληνική εκδοχή του Ευρωπαϊκού Συμβουλίου Έρευνας (ERC), που χρηματοδοτεί τους «άριστους των αρίστων». Λειτουργώντας όμως έτσι, μάλλον «αριστοκρατικά», έμεινε εκτός χρηματοδοτήσεων ένα μεγάλο μέρος της ακαδημαϊκής-ερευνητικής κοινότητας, ιδίως σε ό,τι αφορά την αγορά/αντικατάσταση νέου εξοπλισμού.\nΥπάρχει εξήγηση για αυτό (και δεν είναι η πίεση που υπήρχε από «τα μνημόνια»). Διάφοροι μεγαλοσχήμονες του εκσυγχρονιστικού ΠΑΣΟΚ, που αρνήθηκαν να βάλουν πλάτη στο εγχείρημα του ΕΛ.ΙΔ.Ε.Κ. το 2016, χρησιμοποίησαν μετά την ευκαιρία για να αναπαραγάγουν έναν μεγεθυμένο εαυτό τους μέσω του Ιδρύματος. Ό,τι επιχειρεί σήμερα η ΝΔ έχει ως υποκείμενο αυτό το περικεχυμένο μυξώδες, όπως θα έλεγε ο Γαληνός, που επανασυγκροτήθηκε μέσα στο λίκνο μιας συνεχώς μεταλλασσόμενης διευθυντικής αριστοκρατίας. Οι ίδιοι άνθρωποι που διατυμπάνιζαν την «αριστεία», τώρα εισηγούνται τον ενταφιασμό του «θνησιγενούς» ΕΛ.ΙΔ.Ε.Κ..\nΔει δη χρημάτων, κι αυτό δεν είναι οικονομισμός. Η εξεύρεση πόρων για να στηριχτεί το η έρευνα είναι ζήτημα βαθιά πολιτικό. Στο Σχέδιο «Ελλάδα 2.0», η μελλοντική εμπλοκή του ΕΛ.ΙΔ.Ε.Κ. περιορίστηκε σε δυο έργα του Ταμείου Ανάκαμψης. Επειδή όμως η κυβέρνηση Μητσοτάκη δεν φρόντισε να ανανεώσει τη χρηματοδότηση μέσω της Ευρωπαϊκής Τράπεζας Επενδύσεων, το Ίδρυμα δεν θα μπορέσει να σχεδιάσει τα δικά του προγράμματα και ο ρόλος του θα είναι εντελώς (συν)διαχειριστικός. Εξ ου, προφανώς, και η φαεινή ιδέα να το καταργήσουν.\nΑς σημειωθεί για την ιστορία ότι ο αρχικός προγραμματισμός της κυβέρνησης, όπως αποτυπώνεται στα κείμενα του Εθνικού Σχεδίου «Ελλάδα 2.0», προέβλεπε τη συμμετοχή του ΕΛ.ΙΔ.Ε.Κ. σε περισσότερα έργα του Ταμείου Ανάκαμψης. Αλλά, ούτως ή άλλως, αν διαβάσουμε κατά γράμμα ό,τι έχει μέχρι τώρα δημοσιευθεί, οι πόροι που προβλέπεται να δεσμευθούν για τη βασική και εφαρμοσμένη έρευνα στο «Ελλάδα 2.0» (δηλαδή 140 εκ. σε βάθος τετραετίας) είναι λιγότεροι ακόμη και από εκείνους που προέβλεπε το Σχέδιο Πισσαρίδη (500 εκατ. ευρώ για τη βασική έρευνα, επιπλέον των τακτικών δαπανών που καλύπτονται σήμερα).\nΑκόμα και αν υποθέσουμε ότι η κυβέρνηση δεν θα ακολουθήσει τελικά τις συμβουλές της επιτροπής Παιδείας της ΝΔ, το ΕΛ.ΙΔ.Ε.Κ. χωρίς αυτόνομη χρηματοδότηση και δυνατότητα σχεδιασμού νέων προγραμμάτων δεν είναι ΕΛ.ΙΔ.Ε.Κ. αλλά κυβερνητικός βραχίονας. Ο ΣΥΡΙΖΑ πρέπει να υπερασπίσει σθεναρά το έργο του, αλλά και την ακαδημαϊκή-ερευνητική κοινότητα. Δύο λύσεις υπάρχουν. Η μία είναι η ανανέωση της χρηματοδότησης του ΕΛ.ΙΔ.Ε.Κ. από την Ευρωπαϊκή Τράπεζα Επενδύσεων, μια πιθανότητα που είχαν αφήσει εντελώς ανοικτή οι επιτελείς του όταν συζητούσαμε. Η δεύτερη είναι η χρηματοδότησή του ΕΛ.ΙΔ.Ε.Κ. από καθαρά εθνικούς πόρους.


Ανδρικό Κολάν Προπόνησης - Μαύρο | Myprotein.gr\nΑνδρικό Παντελόνι Φόρμας Myprotein σε Στενή Γραμμή – Μαύρο\nΤο Ανδρικό Κολάν Προπόνησης Myprotein είναι ένα άνετο κολάν, ιδανικό για κάθε τύπο προπόνησης. Διαθέτει ένα μοναδικό λειτουργικό υλικό που απομακρύνει την υγρασία, εξασφαλίζοντας μέγιστη άνεση καθ' όλη τη διάρκεια της προπόνησης, καθώς και επίπεδες ραφές για τη μείωση των ερεθισμών. Τα ανακλαστικά λογότυπα/λεπτομέρειες γύρω από το πόδι δίνουν σε αυτό το κολάν τη δυνατότητα να φορεθεί σε βραδινές προπονήσεις εξωτερικού χώρου, όλο το χρόνο. Ολοκληρώνεται με τυπωμένη φράση στην αριστερή γάμπα και φάσες από διχτυωτό ύφασμα πίσω από τα γόνατα για επιπλέον αερισμό του δέρματος. Σύνθεση Υφάσματος – Φτιαγμένο από 85% Πολυεστέρα 15% Ελαστάν.\nΦάσες από διχτυωτό ύφασμα για μέγιστο αερισμό του δέρματος


"Φρένο" προσωρινά βάζει ο Elon Musk στην εξαγορά του Twitter - Unboxholics.com\nΠοιος ο λόγος πίσω από τη νέα εξέλιξη αυτή και η ανακοίνωση του μεγιστάνα\n13 Μαΐου 2022 13:57\nΕντελώς ξαφνικά ο Elon Musk ανακοίνωσε πως βάζει "φρένο" προσωρινά στην εξαγορά του Twitter, καθώς φαίνεται πως προκύπτει ένα θέμα που αφορά τους ψεύτικους λογαριασμούς στην πλατφόρμα. Η εξέλιξη αυτή έρχεται μερικές εβδομάδες μετά αφότου ανακοίνωσε ότι προχωρά στην εξαγορά του κοινωνικού δικτύου σε ένα deal ύψους $44 δισεκατομμυρίων, με σκοπό να την βγάλει από το χρηματιστήριο.\nΟ 50χρονος μεγιστάνας έγραψε στην ανακοίνωσή του:\n"Η εξαγορά του Twitter παγώνει προσωρινά καθώς εκκρεμούν λεπτομέρειες που υποστηρίζουν τον υπολογισμό ότι τα spam/fake accounts πράγματι αντιπροσωπεύουν λιγότερο από το 5% των χρηστών."\nΣτο νέο του tweet ο Musk έχει προσθέσει link με το ρεπορτάζ του Reuters από τις 2 Μαΐου που αναφέρεται στη νεότερη αναφορά του Twitter για το πρόβλημα των spam και ψεύτικων λογαριασμών. Στην αναφορά του το Twitter έκανε λόγο πως το 5% είναι ένα λογικό ποσοστό αν και βασίστηκε σε μετρήσεις που έγιναν σε περιορισμένο αριθμό και επειδή δεν επιβεβαιώθηκαν από τρίτη πηγή, ίσως ο αριθμός των spam/fake λογαριασμών να είναι υψηλότερος.\nΗ είδηση αυτή όμως έστειλε στο "κενό" τις μετοχές του Twitter που έπεσαν κατά 20%.


metro.thessalonikis.: Ξενάγηση στο σταθμό Ευκλείδη του μετρό Θεσσαλονίκης θα πραγματοποιηθεί σήμερα\nΞενάγηση στο σταθμό Ευκλείδη του μετρό Θεσσαλονίκης θα πραγματοποιηθεί σήμερα\nΤην ευκαιρία να ξεναγηθούν σε έναν από τους σταθμούς του μετρό Θεσσαλονίκης, που θεωρείται πρότυπο από άποψη κατασκευαστικής προόδου, θα έχουν αύριο οι Θεσσαλονικείς στο πλαίσιο της δράσης Open House, καθώς έχουν ολοκληρωθεί και τα έργα πολιτικού μηχανικού.\nΗ είσοδος στο σταθμό Ευκλείδη, όπου έχουν τοποθετηθεί ακόμη και οι κυλιόμενες σκάλες και υπολείπεται μόνον η αρχιτεκτονική διαμόρφωση, θα είναι ελεύθερη από τις 10 το πρωί μέχρι τις 2 μετά το μεσημέρι. Επειδή πρόκειται για εργοταξιακό χώρο, η είσοδος θα επιτρέπεται μόνον σε ενήλικες, οι οποίοι επιβάλλεται να φοράνε κράνος καθ' όλη τη διάρκεια της ξενάγησης για λόγους ασφαλείας.\nΤο βάρος της καθεμίας κυλιόμενης σκάλας είναι από 10 έως 18 τόνοι. Σύμφωνα με τεχνικούς του μετρό τηρούν πλήρως τις προδιαγραφές που ορίζει ο τελευταίος ευρωπαϊκός κανονισμός και είναι βαρέος τύπου. Έχουν διατάξεις εξοικονόμησης ενέργειας με πιεζοηλεκτρικό μηχανισμό start - stop και η λειτουργία τους θα επιτηρείται συνεχώς από σύστημα τηλεελέγχου (remote monitoring) με άμεση αναφορά σφαλμάτων ανά πάσα στιγμή. Έχουν τετραπλή εφεδρεία παροχής ρεύματος, ώστε να εξασφαλίζεται η απρόσκοπτη λειτουργία και σε περιπτώσεις αστοχίας είτε μιας από τις δύο κύριες παροχές της ΔΕΗ είτε των μετασχηματιστών τροφοδοσίας.\nΑναρτήθηκε από Μετρό Θεσσαλονίκης στις 5:57 μ.μ.


Εμβολιασμός Έναντι Covid-19 | Ολύμπιο Βήμα\nΑρχική » Υγεία » Εμβολιασμός Έναντι Covid-19\nΕμβολιασμός Έναντι Covid 19\nΤα συμπτώματα αυτά εμφανίζονται ακόμα και στους νέους και στα παιδιά και η επίπτωση και η διάρκεια ακόμα δεν έχουν προσδιοριστεί.\nΟι θάνατοι που αποτρέπονται παγκοσμίως από την υλοποίηση των εμβολιαστικών προγραμμάτων ανέρχονται στα 2-3 εκατομμύρια ετησίως. Επομένως, είναι σημαντικό να επιτυγχάνεται η μέγιστη δυνατή εμβολιαστική κάλυψη του πληθυσμού. Ο εμβολιασμός προστατεύει τα άτομα που έχουν εμβολιαστεί και τους γύρω τους που είναι ευάλωτοι στις ασθένειες, μειώνοντας τον κίνδυνο εξάπλωσης ασθενειών μεταξύ ατόμων της κοινότητας. Όταν μεγάλο μέρος του πληθυσμού έχει αποκτήσει ανοσία σε μια λοιμώδη νόσο, όπως η νόσος COVID-19, τότε είναι απίθανο να εξαπλωθεί η νόσος από άτομο σε άτομο. Αυτό είναι γνωστό ως συλλογική ανοσία ή ανοσία της αγέλης.\nΤόσο στα εμβόλια που αφορούν την COVID-19 όσο και στο σύνολο των εμβολίων έχουν ανακύψει ζητήματα σχετικά με την ασφάλεια και την αποτελεσματικότητα τους και δημιουργούν διστακτικότητα στον πληθυσμό ως προς την ωφελιμότητα των εμβολίων. Η επιστημονική τεκμηρίωση της ασφάλειας και αποτελεσματικότητας των εμβολίων έναντι της COVID-19 έχει τεκμηριωθεί από το σύνολο των μελετών που έχουν δημοσιευτεί. Η εμβολιαστική κάλυψη σημαντικού μέρους του πληθυσμού έχει συμβάλλει στη σχετική απελευθέρωση των δραστηριοτήτων της κοινωνίας το τελευταίο διάστημα.\nΕντούτοις το τέταρτο κύμα της πανδημίας της νόσου COVID-19 βρίσκεται σε εξέλιξη ως συνέπεια της αυξημένης μεταδοτικότητας του ιού λόγω των μεταλλάξεων σε συνδυασμό με τη γενικευμένη και αναμενόμενη χαλαρότητα. Σαφέστατα το πρόβλημα θα ήταν πιο περιορισμένο σε περίπτωση επίτευξης μεγαλύτερου ποσοστού εμβολιαστικής κάλυψης του πληθυσμού μας.\nΗ αξία και τα οφέλη του εμβολιασμού έναντι της COVID-19 είναι αδιαμφισβήτητα και αδιαπραγμάτευτα.\nΕτικέτες: Covid-19ανοσία της αγέληςΕμβόλιαΕμβολιασμός


SOS Οδηγίες για την υπέρταση και την υπόταση - BORO από την ΑΝΝΑ ΔΡΟΥΖΑ - boro.gr\nΑρχική / Υγεία / Καρδιολογία / SOS Οδηγίες για την υπέρταση και την υπόταση\nΣεπτέμβριος 16, 2013\tΚαρδιολογία\nΤροφές για να μειώσετε την υψηλή αρτηριακή πίεση:\nΜπανάνες πλούσιες σε κάλιο, η έλλειψη καλίου έχει επίπτωση στους μύες και στους καρδιακούς ρυθμούς.\nΓιαούρτι για ασβέστιο, είναι μια καλή πηγή ασβεστίου καθώς ένα γιαουρτάκι περιέχει σχεδόν το ένα τρίτο της συνιστώμενης ημερήσιας πρόσληψης για έναν ενήλικα . Ανεπάρκεια ασβεστίου μπορεί συμβάλλει στην υψηλή πίεση του αίματος. Το γιαούρτι έχει χαμηλή περιεκτικότητα σε νάτριο και μπορείτε να το χρησιμοποιήσετε ακόμη και σε ένα smoothie ή ακόμη και με τα αγαπημένα σας φρούτα.\nΦρέσκο ψάρι για πρωτεΐνες, είναι μια μεγάλη πηγή πρωτεϊνών , και μερικές ποικιλίες όπως η πέστροφα είναι πλούσια σε βιταμίνη D , η οποία έχει αποδειχθεί ότι βοηθά στη μείωση της αρτηριακής πίεσης.\nΣπανάκι πλούσιο σε σίδηρο, τόσο το σπανάκι όσο και άλλα πράσινα λαχανικά είναι χαμηλά σε νάτριο και ένας πολύ καλός τρόπος για την μείωση της υψηλής αρτηριακής πίεσης. Χρησιμοποιήστε το σπανάκι σε σαλάτες ή προσθέστε το στα ζυμαρικά σας, στις σάλτσες και σε άλλα πιάτα. Το σπανάκι είναι επίσης γεμάτο διαιτητικές ίνες, σίδηρο και βιταμίνες Α και C, γεγονός που το καθιστά απαραίτητη τροφή σε κάθε δίαιτα.\nΤροφές και τρόποι για να αυξήσετε τη χαμηλή αρτηριακή πίεση:\nΠολύ νερό. Οι ειδικοί προτείνουν γενικά να πίνουμε 8 ποτήρια νερό τη μέρα αλλά στην περίπτωση υπότασης θα πρέπει να πίνουμε περισσότερα (συμπεριλαμβάνονται οι χυμοί, τα ενεργειακά ποτά κ.α)\nΛίγο παραπάνω αλάτι. Όλοι γνωρίζουμε ότι αν φάμε κάτι αλμυρό ανεβάζει την πίεσή μας. Προσοχή όμως μην το παρακάνετε με το αλάτι, γιατί δημιουργεί άλλα προβλήματα.\nΈνα καλό πρωινό, περιλαμβάνει γάλα με δημητριακά και φυσικό χυμό πορτοκάλι αι βοηθά όχι μόνο στην καλή λειτουργία του οργανισμού αλλά και στην καλή κυκλοφορία του αίματος.\nΣωματική άσκηση, η οποία βοηθά ιδιαίτερα τους υποτασικούς να αυξήσουν τη χαμηλή αρτηριακή τους πίεση, καθώς κατά τη διάρκεια της γυμναστικής αυξάνεται η ροή του αίματος.


Bloomberg: «Η Ρωσία “κατέβασε τον διακόπτη” του φυσικού αερίου στην Πολωνία – “Καρφώθηκε” +17%» - Ξυπνήστε ρε\nBloomberg: «Η Ρωσία “κατέβασε τον διακόπτη” του φυσικού αερίου στην Πολωνία – “Καρφώθηκε” +17%»\nΑκολουθούν Ελλάδα, Ιταλία και Γερμανία αν δεν αγοράσουν ρούβλια για να πληρώσουν τις παραδόσεις\nΗ Ρωσία διακόπτει την παροχή φυσικού αερίου στην Πολωνία μετά την οριστική άρνηση της Βαρσοβίας να μην πληρώνει με ρούβλια και ήδη οι τιμές του «γαλάζιου χρυσού» έχουν ανέβει κατά 17% μόνο στο άκουσμα της είδησης, όπως μεταδίδει το πρακτορείο Bloomberg.\nΜε την ανακοίνωση της διακοπής παροχής φυσικού η τιμή ανά μεγαβατώρα ξεπέρασε τα 107 ευρώ ενώ στη συνέχεια η τιμή «προσγειώθηκε» στα 98 ευρώ με άνοδο 5,5%.\nΗ Ρωσία διέκοψε τις παραδόσεις φυσικού αερίου στην Πολωνία, σύμφωνα με τον πολωνικό ειδησεογραφικό ιστότοπο Onet.pl, μετά την τελευταία κλιμάκωση των εντάσεων μεταξύ της Μόσχας και των ευρωπαϊκών πρωτευουσών σχετικά με τον κρίσιμο ενεργειακό εφοδιασμό.\nΟι τιμές του ευρωπαϊκού φυσικού αερίου αυξήθηκαν έως και 17% μετά την έκθεση, η οποία επικαλείται κυβερνητικές πηγές που δεν κατονόμασε.\nΑν ισχύει η αναφορά περί διακοπής των παραδόσεων του ρωσικού φυσικού αερίου στην Πολωνία τότε ακολουθούν Ελλάδα, Ιταλία και Γερμανία αν δεν αγοράσουν ρούβλια για να πληρώσουν τις αντίστοιχες δικές τους παραδόσεις.\nΗ Ελλάδα είναι ήδη εκτεθειμένη σε πολύ υψηλές τιμές φυσικού αερίου, καυσίμων και ηλεκτρικού ρεύματος.\nΗ Γερμανία πάλι θα «αποχαιρετίσει» το οικονομικό της θαύμα το οποίο το οφείλει στο φθηνό ρωσικό φυσικό αέριο.\nΟ πολωνικός διαχειριστής συστήματος φυσικού αερίου δήλωσε ότι ήταν έτοιμος για πιθανές περικοπές.\nΗ πολωνική κυβέρνηση και η Gazprom PJSC δεν ήταν άμεσα διαθέσιμες να σχολιάσουν.\nΗ Μόσχα και η Ευρώπη έχουν εγκλωβιστεί σε μια αντιπαράθεση σχετικά με το πώς θα πρέπει να πληρωθεί το φυσικό αέριο — και ο κίνδυνος διακοπής αυξάνεται εδώ και εβδομάδες.\nΤο Κρεμλίνο είπε ότι το αέριο πρέπει να πληρωθεί σε ρούβλια, αλλά η Ευρωπαϊκή Ένωση θεωρεί ότι αυτό θα παραβίαζε τις κυρώσεις καθώς και θα ενισχύσει απαράδεκτα το ρωσικό νόμισμα (το οποίο να σημειώσουμε ότι παρά τις κυρώσεις έχει ανέβει).\nΗ Πολωνία έχει ξεκαθαρίσει ότι δεν θα πληρώσει σε ρούβλια. Πλησιάζει η προθεσμία για την πραγματοποίηση των πρώτων πληρωμών για τις προμήθειες του Απριλίου και Ευρωπαίοι αξιωματούχοι και στελέχη προσπαθούν να βρουν πώς να ανταποκριθούν καλύτερα.\nΗ Ευρώπη εξαρτάται σε μεγάλο βαθμό από το ρωσικό αέριο και μέχρι στιγμής έχει αφαιρέσει κυρίως την ενέργεια από τις κυρώσεις της.\nΤο πολωνικό portal ανέφερε ότι οι πληροφορίες επιβεβαιώθηκαν από πηγές της πολωνικής κυβέρνησης καθώς και από εκπροσώπους της κυρίαρχης εταιρείας φυσικού αερίου της χώρας PGNiG SA.\nΤο Interfax ανέφερε ότι η Πολωνία δεν έχει λάβει φυσικό αέριο από τα ανατολικά μέσω του αγωγού Yamal-Europe από νωρίς το πρωί της 26ης Απριλίου, επικαλούμενη στοιχεία από φορείς εκμετάλλευσης φυσικού αερίου.\nΗ Πολωνία είναι έτοιμη για πιθανές περικοπές στις παραδόσεις φυσικού αερίου και οι καταναλωτές δεν θα αντιμετωπίσουν ελλείψεις την Τρίτη, δήλωσε στο Bloomberg η Iwona Dominiak, εκπρόσωπος του διαχειριστή συστήματος φυσικού αερίου της χώρας Gaz System\nΕίπε ότι ο φορέας εκμετάλλευσης δεν είναι συμβαλλόμενο μέρος στη σύμβαση προμήθειας φυσικού αερίου της PGNiG με τη ρωσική Gazprom και δεν μπορεί να σχολιάσει την αναφορά της Onet.pl.